Materiál predkladaný na 2/12 zasadnutie 
Dozornej rady Sociálnej poisťovne
konané dňa 24. apríla 2012

6

VÝROČNÁ SPRÁVA O ČINNOSTI SOCIÁLNEJ Poisťovne 
ZA ROK 2011

 

Dôvod predloženia:

v súlade s § 123 ods. 2 písm. b) prvý
bod zákona č. 461/2003 Z. z. 
o sociálnom poistení v znení 
zákona č. 677/2006 Z. z.

Materiál predkladá:

Ing. Ľuboš Lopatka, PhD.
generálny riaditeľ Sociálnej poisťovne

Materiál obsahuje:

1.	Návrh uznesenia Dozornej rady Sociálnej poisťovne

2.	Predkladaciu správu

3.	Výročnú správu o činnosti Sociálnej poisťovne za rok 2011

Návrh uznesenia
Dozornej rady Sociálnej poisťovne

 

Dozorná rada Sociálnej poisťovne

schvaľuje 

Výročnú správu o činnosti Sociálnej poisťovne za rok 2011. 

Predkladacia správa

Výročná správa o činnosti Sociálnej poisťovne za rok 2011 sa predkladá na rokovanie Dozornej rady Sociálnej poisťovne v súlade s § 123 písm. b) prvý bod zákona č. 461/2003 Z. z. o sociálnom poistení v znení zákona č. 677/2006 Z. z.
Výročná správa o činnosti Sociálnej poisťovne za rok 2011 je zostavená z podkladových materiálov organizačných zložiek Sociálnej poisťovne. 
V textovej časti je uvedená najmä oblasť rozhodovacej činnosti v sociálnom poistení, oblasť riadiacej a organizačnej práce, oblasť kontrolnej činnosti, oblasť komunikácie s verejnosťou, oblasť stratégie, európskej integrácie, ľudských zdrojov, právnej služby a zahraničných vzťahov, oblasť hospodárenia s finančnými prostriedkami a majetkom Sociálnej poisťovne, oblasť výberu a vymáhania poistného na sociálne poistenie, oblasť vykonávania činností spojených s realizáciou starobného dôchodkového sporenia, oblasť správy pohľadávok, oblasť zabezpečovania prevádzky Sociálnej poisťovne ako inštitúcie a oblasť prevádzky a ďalšieho rozvoja informačného systému Sociálnej poisťovne. V plnom rozsahu je vo výročnej správe o činnosti Sociálnej poisťovne za rok 2011 zastúpený výkon nemocenského poistenia, úrazového poistenia, poistenia v nezamestnanosti a garančného poistenia a lekárskej posudkovej činnosti pri výkone sociálneho poistenia.
Súbor príloh podrobnejšie dokumentuje textovú časť Výročnej správy o činnosti Sociálnej poisťovne za rok 2011.
Výročná správa o činnosti Sociálnej poisťovne za rok 2011 bude v súlade s § 122 ods. 4 písm. c) prvý bod zákona č. 461/2003 Z. z. o sociálnom poistení v znení zákona č. 677/2006 Z. z. po schválení Dozornou radou Sociálnej poisťovne predložená generálnym riaditeľom Sociálnej poisťovne vláde Slovenskej republiky a Národnej rade Slovenskej republiky.

VÝROČNÁ  SPRÁVA  O  ČINNOSTI 
SOCIÁLNEJ  POISŤOVNE 
ZA ROK  2011

OBSAH
Úvod

A. Orgány poisťovne
A. I.	Generálny riaditeľ
A. II.	Dozorná rada
A. III. Riaditelia pobočiek

B. Hlavný kontrolór

C. Organizačné zložky poisťovne
C. I.	Riadiaca a organizačná činnosť
C. I. 1. Stratégia
C. I. 2. Organizácia a riadenie
C. I. 3. Správa registratúry
C. I. 4. Kontrolná činnosť
C. I. 5. Sťažnosti
C. I. 6. Výkon dozoru štátu
C. I. 7. Komunikácia s verejnosťou
C. I. 8. Ľudské zdroje

C. II. Európska integrácia, právna služba a zahraničné vzťahy

C. III. Dôchodkové poistenie

C. IV. Nemocenské poistenie, úrazové poistenie, poistenie v nezamestnanosti a garančné poistenie a lekárska posudková činnosť
C. IV. 1. Nemocenské poistenie
C. IV. 2. Úrazové poistenie
C. IV. 3. Poistenie v nezamestnanosti a garančné poistenie
C. IV. 4. Lekárska posudková činnosť pri výkone sociálneho poistenia

C. V. Ekonomika a správa fondov
C. V. 1. Rozpočet a jeho plnenie
C. V. 2. Výber poistného
C. V. 3. Správa a vymáhanie pohľadávok
C. V. 4. Verejné obstarávanie

C. VI. Prevádzková činnosť
C. VI. 1. Investičný rozvoj
C. VI. 2. Bezpečnosť

C. VII. Informačný systém

Záver
Úvod 
Sociálna poisťovňa (ďalej len „poisťovňa“) je verejnoprávna inštitúcia zriadená na výkon sociálneho poistenia. Svoju činnosť vykonáva podľa zákona č. 461/2003 Z. z. o sociálnom poistení v znení neskorších predpisov (ďalej len „zákon o sociálnom poistení“), ktorý vymedzuje sociálne poistenie v tomto rozsahu
a)	dôchodkové poistenie, a to
1.	starobné poistenie - na zabezpečenie príjmu v starobe a pre prípad úmrtia,
2.	invalidné poistenie - pre prípad poklesu schopnosti vykonávať zárobkovú činnosť v dôsledku dlhodobo nepriaznivého zdravotného stavu poistenca a pre prípad úmrtia,
b)	nemocenské poistenie - pre prípad straty alebo zníženia príjmu zo zárobkovej činnosti a na zabezpečenie príjmu v dôsledku dočasnej pracovnej neschopnosti, tehotenstva a materstva, 
c)	úrazové poistenie - pre prípad poškodenia zdravia alebo úmrtia v dôsledku pracovného úrazu, služobného úrazu a choroby z povolania,
d)	garančné poistenie - pre prípad platobnej neschopnosti zamestnávateľa 
na uspokojovanie nárokov zamestnanca a na úhradu príspevkov na starobné dôchodkové sporenie nezaplatených zamestnávateľom do základného fondu príspevkov na starobné dôchodkové sporenie, 
e)	poistenie v nezamestnanosti - pre prípad straty príjmu z činnosti zamestnanca v dôsledku nezamestnanosti a na zabezpečenie príjmu v dôsledku nezamestnanosti.
Zákon o sociálnom poistení vymedzuje aj ďalšie oblasti činnosti poisťovne ako je organizácia a riadenie, financovanie a hospodárenie vrátane príjmov a výdavkov, konanie vo veciach sociálneho poistenia, na ktoré sa nevzťahuje správny poriadok, kontrolnú činnosť pri výkone sociálneho poistenia a výkon dozoru štátu nad sociálnym poistením. 
Poisťovňa je kontaktná inštitúcia na komunikáciu medzi príslušnými inštitúciami a príjemcami dávok a medzi inštitúciami členských štátov Európskej únie (EÚ) a inštitúciami štátov, ktoré sú zmluvnou stranou dohody o Európskom hospodárskom priestore (EHP) a inštitúciou Švajčiarskej konfederácie.
Poisťovňa vykonáva aj činnosti spojené s realizáciou starobného dôchodkového sporenia (SDS), predovšetkým vyberá príspevky na SDS, postupuje ich dôchodkovým správcovským spoločnostiam (DSS) a registruje zmluvy o SDS. 
Výročná správa obsahuje prehľad činnosti orgánov poisťovne a organizačných zložiek poisťovne za rok 2011. 
A. Orgány poisťovne
Orgány poisťovne, ktorými sú 
a)	generálny riaditeľ poisťovne (ďalej len „generálny riaditeľ“),
b)	Dozorná rada poisťovne (ďalej len „dozorná rada“),
c)	riaditeľ pobočky poisťovne (ďalej len „riaditeľ pobočky“),
sa pri výkone svojej činnosti riadia zákonom o sociálnom poistení, ostatnými všeobecne záväznými právnymi predpismi a vnútornými predpismi poisťovne.
A. I.	Generálny riaditeľ 
Štatutárnym orgánom poisťovne je generálny riaditeľ, ktorého funkčné obdobie je šesťročné. Generálneho riaditeľa vymenúva a odvoláva vláda Slovenskej republiky (ďalej len „vláda SR“). Generálny riaditeľ riadi výkon sociálneho poistenia a zodpovedá za hospodárenie poisťovne vláde SR. 
Funkciu generálneho riaditeľa vykonáva Ing. Ľuboš Lopatka, PhD., ktorého do funkcie vymenovala vláda SR dňom 22. septembra 2010. 
A. II.	Dozorná rada
Dozorná rada je dozorný a kontrolný orgán poisťovne, ktorý kontroluje hospodárenie poisťovne podľa § 123 ods. 2 písm. e) zákona o sociálnom poistení. 
Dozorná rada má 11 členov, ktorých s výnimkou predsedu volí a odvoláva Národná rada Slovenskej republiky (NR SR). Predsedom dozornej rady je minister práce, sociálnych vecí a rodiny Slovenskej republiky. Dozornú radu tvoria
•	traja zástupcovia navrhnutí reprezentatívnymi združeniami odborových zväzov,
•	traja zástupcovia navrhnutí reprezentatívnymi združeniami zamestnávateľov,
•	jeden zástupca Ministerstva práce, sociálnych vecí a rodiny Slovenskej republiky (MPSVR SR) a dvaja zástupcovia Ministerstva financií Slovenskej republiky (MF SR) navrhnutí vládou SR,
•	jeden zástupca navrhnutý záujmovými združeniami občanov reprezentujúcich poberateľov dôchodkových dávok.
Zloženie Dozornej rady v roku 2011
predseda
RNDr. Jozef Mihál	
členovia
za vládu
Ing. Patrícia Bojková	riaditeľka odboru sociálnych a ekonomických analýz, MPSVR SR,
Ing. Vladimír Tvaroška	štátny tajomník, MF SR,
Ing. Ján Mikulík 	riaditeľ odboru rozpočtových analýz, MF SR,
za reprezentatívne združenia zamestnávateľov
Ing. Pavol Brnka 	predseda predstavenstva, Zväz sklárskeho priemyslu SR,
JUDr. Ľudovít Paus	generálny sekretár, Združenie podnikateľov Slovenska,
Mgr. Branislav Masár	špecialista na pracovnoprávnu legislatívu, Asociácia zamestnávateľských zväzov a združení, 
za reprezentatívne združenia odborových zväzov
Ing. Magdaléna Mellenová	predsedníčka, Odborový zväz potravinárov SR,
JUDr. Jana Sláviková	poradca pre verejné a súkromné právo, Konfederácia odborových zväzov SR,
JUDr. Marián Lacko	predseda, Slovenský odborový zväz zamestnancov obrany,
za záujmové združenia občanov reprezentujúcich poberateľov dôchodkových dávok
RNDr. Kamil Vajnorský	predseda, Jednota dôchodcov na Slovensku.
Funkciu podpredsedov dozornej rady vykonávali Ing. Pavol Brnka a JUDr. Marián Lacko.
V súlade so zákonom o sociálnom poistení, rokovacím poriadkom dozornej rady a schváleným vecným a časovým plánom konania zasadnutí dozornej rady bolo v roku 2011 zvolaných 7 zasadnutí, na ktorých bolo prijatých celkovo 114 uznesení. 12 krát rozhodovala dozorná rada o návrhu uznesenia per-rollam.
Zasadnutia dozornej rady zvolával a riadil jej predseda alebo ním poverený podpredseda. Zasadnutí dozornej rady sa zúčastňoval generálny riaditeľ a ďalší prizvaní vedúci zamestnanci poisťovne. 
A. III. Riaditelia pobočiek
Pobočku riadi riaditeľ pobočky a za jej činnosť zodpovedá generálnemu riaditeľovi. Riaditeľ pobočky koná v mene poisťovne vo veciach patriacich do pôsobnosti pobočky. Kompetencie riaditeľa pobočky vymedzuje zákon o sociálnom poistení, štatút poisťovne a kompetenčný poriadok poisťovne.
V roku 2011 uskutočnil generálny riaditeľ po prerokovaní v dozornej rade personálne zmeny vo funkcii niektorých riaditeľov pobočiek. 
Generálny riaditeľ vymenoval nových riaditeľov v pobočkách Bratislava, Senica, Trenčín, Prievidza, Komárno, Žilina, Martin, Lučenec, Veľký Krtíš, Žiar nad Hronom, Prešov, Humenné, Košice, Rožňava a Trebišov.
Personálne obsadenie funkcií riaditeľov pobočiek je uvedené v prílohe 1.
B. Hlavný kontrolór
Hlavný kontrolór poisťovne vykonával kontrolu v súlade so zákonom o sociálnom poistení a podľa zákona č. 502/2001 Z. z. o finančnej kontrole a vnútornom audite a o zmene a doplnení niektorých zákonov v znení neskorších predpisov, so zameraním na dodržiavanie hospodárnosti a efektívnosti nakladania s vlastným majetkom poisťovne.
Vykonával kontrolu v súlade so schváleným plánom kontrolnej činnosti na rok 2011 a na základe uznesení dozornej rady, s dôrazom na kontrolu hospodárenia s verejnými prostriedkami v správnom fonde a pri iných činnostiach.
V I. polroku 2011 vykonal 1 následnú finančnú kontrolu v pobočke Vranov nad Topľou. Ďalej vykonal rekapituláciu vykonaných následných finančných kontrol útvarom hlavného kontrolóra vrátane zhrnutia zistených nedostatkov z uvedených následných finančných kontrol za obdobie 2. polrok 2008 – 1. polrok 2011, následnú finančnú kontrolu plnenia rozpočtu správneho fondu poisťovne za obdobie od 1. januára 2011 do 31. marca 2011 v pobočkách, zhrnutie zistení v rámci vykonanej kontroly dokladov za obdobie roka 2010 sekcie ekonomiky týkajúce sa overenia údajov a informácií uvedených vybraných údajov účtovnej závierky poisťovne k 31. decembru 2010 (záväzky a pohľadávky správneho fondu a práca s nimi), zhrnutie záverov následnej finančnej kontroly vybraných dodávateľských faktúr (Orange, a.s. Bratislava, Slovnaft, a.s. Bratislava a T-COM, Bratislava).
V II. polroku 2011 vykonal 1 následnú finančnú kontrolu v pobočke Rožňava, 4 kontroly splnenia opatrení prijatých na nápravu zistených nedostatkov a na odstránenie príčin ich vzniku v pobočke Senica, Dunajská Streda, Bardejov, Trebišov a mimoriadnu kontrolu dodržiavania všeobecne záväzných právnych predpisov pri obstarávaní zákazky „Interiérové vybavenie novostavby pobočky Sociálnej poisťovne v Rimavskej Sobote“. Ďalej v pobočkách vykonal následnú finančnú kontrolu plnenia rozpočtu správneho fondu poisťovne za obdobie od 1. januára 2011 do 30. júna 2011.
Zistené nedostatky v priebehu následných finančných kontrol a následných finančných kontrol opatrení na nápravu zistených nedostatkov a na odstránenie príčin ich vzniku boli odstraňované operatívne, kontrolované subjekty prijímali adekvátne opatrenia už počas výkonu následných finančných kontrol, súčasne zabezpečovali opatrenia na zamedzenie výskytu zistených nedostatkov v budúcnosti. 
V súlade so zákonom o sociálnom poistení hlavný kontrolór predložil na zasadnutiach dozornej rady odborné stanoviská k návrhu účtovnej závierky Sociálnej poisťovne za rok 2010, k návrhu rozpočtu Sociálnej poisťovne na rok 2012 a taktiež k rozpočtovému výhľadu na roky 2013 a 2014 k častiam týkajúcim sa správneho fondu, ako aj informácie o výsledku plnenia mimoriadnych úloh.
C. Organizačné zložky poisťovne 
Organizačnými zložkami poisťovne sú ústredie a pobočky, ich územné obvody a sídla sú určené v štatúte poisťovne. Organizačné zložky poisťovne vykonávajú svoju činnosť v súlade so zákonom o sociálnom poistení, všeobecne záväznými právnymi predpismi, vnútornými predpismi poisťovne, rozhodnutiami orgánov poisťovne a opatreniami prijatými na základe kontrolných zistení orgánov dozoru štátu a Najvyššieho kontrolného úradu.
Sídlom ústredia je Bratislava. Poisťovňa má zriadených 36 pobočiek. V rámci územnej pôsobnosti niektorých pobočiek je zriadených spolu 43 vysunutých pracovísk. Individuálny prístup ku klientovi podporujú klientske centrá pobočiek. 
C. I.	Riadiaca a organizačná činnosť 
C. I. 1. Stratégia
Stratégia poisťovne na obdobie rokov 2011 – 2016, schválená NR SR v máji 2011, formuluje hlavné strategické oblasti rozvoja poisťovne. Pri stanovení jednotlivých strategických cieľov reflektuje súčasné vonkajšie a vnútorné podmienky dané stavom inštitúcie a sociálno-ekonomickou situáciou SR.
V priebehu roka 2011 boli strategické ciele dosahované rôznymi stupňami plnenia opatrení, čím sa čiastočne podarilo naplniť strategické zámery. Výsledky dosahovania strategických cieľov a plnenia opatrení boli spracované do Správy o plnení strategických zámerov činnosti poisťovne v roku 2011, ktorá sa predkladá ako informatívny materiál na rokovanie vlády SR.
C. I. 2. Organizácia a riadenie
Dôležitým nástrojom pre organizáciu a riadenie poisťovne sú jej základné vnútorné predpisy schválené generálnym riaditeľom, ktorými sú štatút, kompetenčný poriadok, organizačný poriadok, pracovný poriadok, mzdový poriadok, kontrolný poriadok, pravidlá financovania a hospodárenia, etický kódex a požiarny štatút.
Riadiace väzby, organizačné usporiadanie a pôsobnosť jednotlivých organizačných útvarov v organizačných zložkách poisťovne upravuje organizačný poriadok. Nový organizačný poriadok schválil generálny riaditeľ s účinnosťou od 1. septembra 2011, po prerokovaní v dozornej rade dňa 9. augusta 2011. Organizačný poriadok bol v roku 2011 zmenený dvakrát, a to dodatkom s účinnosťou od 1. októbra 2011, ktorým sa organizačne zmenila sekcia dôchodkového poistenia a dodatkom s účinnosťou od 1. januára 2012.
V novom znení organizačného poriadku boli zohľadnené všetky zmeny a doplnenia uvedené v predchádzajúcich siedmych dodatkoch k organizačnému poriadku platnému od 1. marca 2007 do 31. augusta 2011.
Okrem vyššie uvedeného došlo k úprave najmä v sekcii prevádzky, kde nastala zmena optimalizácie organizačnej štruktúry z dôvodov zefektívnenia procesov, postupov v oblasti bezpečnosti informačných systémov (IS), centralizácie nákupov tovarov a služieb do ústredia Sociálnej poisťovne, outsourcingu strážnej služby a dislokácie budov Sociálnej poisťovne.
Kompetenčný poriadok bol v roku 2011 zmenený v súvislosti s organizačnými zmenami trikrát. S účinnosťou od 1. marca bol generálnym riaditeľom podpísaný a vydaný nový kompetenčný poriadok, doplnený dodatkom s účinnosťou od 1. októbra a dodatkom s účinnosťou od 1. decembra 2011, v ktorých boli upravené schvaľovacie a podpisové práva v oblasti ekonomiky a financií týkajúce sa objednávok uskutočňovaných poisťovňou.
Generálny riaditeľ v roku 2011 schválil po prerokovaní v dozornej rade aj nasledovné zmeny v základných vnútorných predpisoch:
a)	štatút bol zmenený jedenkrát s účinnosťou od 1. júla 2011 v nadväznosti na zlúčenie pobočiek Košice a Košice – okolie z dôvodu, že do pobočky Košice boli začlenené územné obvody okresov Košice I., Košice II., Košice III., Košice IV, Košice – okolie a vytvorené nové vysunuté pracovisko v Čani,
b)	v pravidlách financovania a hospodárenia bola vykonaná zmena a doplnenie s účinnosťou od 24. februára 2011 v súvislosti so zmenou v hospodárení s finančnými prostriedkami správneho fondu.
Na účely riadenia organizačných zložiek vydalo ústredie v roku 2011 spolu 79 vnútorných predpisov, z toho 36 príkazov generálneho riaditeľa a 43 metodických usmernení. 
Generálny riaditeľ v roku 2011 zvolal celkom 46 porád vedenia poisťovne, na ktorých uložil 141 úloh. Úlohy sa týkali najmä oblasti finančného zabezpečenia, tvorby rozpočtu a jeho čerpania, kontroly výkonu sociálneho poistenia, výberu poistného a vymáhania pohľadávok a informatickej podpory výkonu sociálneho poistenia.
Ústredie operatívne usmerňovalo činnosť pobočiek na pracovných poradách. Generálny riaditeľ uskutočnil s riaditeľmi pobočiek 11 pracovných porád. Jednotlivé organizačné útvary ústredia uskutočnili 51 pracovných porád s vedúcimi zamestnancami príslušných organizačných útvarov pobočiek. Porady sa konali najmä za účelom zabezpečenia jednotnej aplikácie zákona o sociálnom poistení v organizačných zložkách v súlade s vecným a časovým plánom konania pracovných porád.
Kancelária generálneho riaditeľa
V roku 2011 sa kancelária generálneho riaditeľa zamerala na efektívnosť riadenia a organizácie činnosti pobočiek. Bol dopracovaný materiál k problematike územnej dostupnosti pobočiek pre klientov v nadväznosti na optimálne naplnenie stratégie poisťovne v oblasti proklientskej orientácie. V nadväznosti na schválenie návrhu na zlúčenie pobočiek v Košickom kraji, ktorý dozorná rada schválila na zasadnutí ešte v decembri dňa 9.12.2010, sa uskutočnil proces zlúčenia pobočiek Košice a Košice–okolie s účinnosťou od 1. júla 2011.
Kancelária generálneho riaditeľa pripravila návrh na zmenu úradných hodín pre klientov za účelom rozšírenia možnosti vybavovania klientov každý pracovný deň. Na základe toho sa s účinnosťou od 1. apríla 2011 stanovili v pobočkách jednotné úradné hodiny, pričom v pondelok boli predĺžené do 16.00 h. a v stredu do 17.00 h.. Bol zrušený deň bez úradných hodín pre verejnosť, to znamená, že klienti sú vybavovaní každý pracovný deň v týždni. Prerušenie stránkových hodín pre verejnosť z dôvodu obedňajšej prestávky nie je povolené, okrem pokladne.
Personálne obsadenie organizačných útvarov ústredia v priamej riadiacej pôsobnosti generálneho riaditeľa je uvedené v prílohe 2.
C. I. 3. Správa registratúry
Dôležitou úlohou v oblasti správy registratúry bolo vypracovanie procesnej analýzy automatizovanej správy registratúry v IS „Automatizovaný systém správy registratúry“ ohľadom optimalizácie a prepojenia IS používaných v poisťovni s Automatizovaným systémom správy registratúry. Cieľom predmetného dokumentu bolo zmapovanie procesov, ktorými prechádza doručený alebo odoslaný záznam na príslušných organizačných útvaroch s prihliadnutím na jeho vybavenie v informačných/ agendových systémoch využívaných v poisťovni. 
V septembri bolo uskutočnené vyraďovacie konanie schválené Slovenských národným archívom. Vypracované boli aj 4 osobitné návrhy na vyradenie pre sekciu dôchodkového poistenia.
Príjem a expedícia podaní
Ústrediu bolo v roku 2011 doručených 1 035 437 podaní, z ktorých bolo 900 539 registratúrnych záznamov odovzdaných na priame vybavenie sekcii dôchodkového poistenia a 134 898 registratúrnych záznamov určených ostatným organizačným útvarom ústredia.
Pobočkám bolo doručených 8 140 842 zásielok, ktoré sú zaevidované ako doručené registratúrne záznamy v centrálnom automatizovanom systéme správy registratúry. 
Celkovo poisťovňa v roku 2011 zaevidovala 9 176 279 doručených zásielok.
Prostredníctvom Slovenskej pošty, a.s., ústredie zabezpečilo expedíciu 2 319 712 zásielok, z toho v mimoriadnom pracovnom režime spracovanie a expedovanie 1 052 602 rozhodnutí v súvislosti so zvyšovaním dôchodkových dávok od 1. januára 2011, 174 000 rozhodnutí o zvyšovaní dôchodkových dávok od 1. januára 2012, 100 550 oznámení o vykonaní zrážok z dôchodku, 34 185 listov pre zamestnávateľov v súvislosti s elektronickým zasielaním výkazov do poisťovne, 28 189 ks oznámení a rozhodnutí v súvislosti so zmenou zákona o nároku na predčasný starobný dôchodok a 17 535 oznámení o prevedení vymáhania pohľadávky do mandátnej správy. Pobočky zabezpečili expedíciu 2 656 117 zásielok.
Celkovo poisťovňa v roku 2011 expedovala 4 975 829 zásielok.
Za rok 2011 poisťovňa vynaložila na úhradu poštovného celkom 3 349 792,88 Eur. Po odpočítaní technologickej, množstevnej zľavy a zľavy za stroje kreditované diaľkovo vo výške 131 358,22 Eur, predstavovali náklady na poštovné 3 218 435,66 Eur
C. I. 4. Kontrolná činnosť
Kontrolnou činnosťou v podmienkach poisťovne sa rozumie vnútorná kontrola, následná finančná kontrola a vonkajšia kontrola, ktorá sa riadi plánom vnútornej kontrolnej činnosti na rok 2011, plánmi kontrolnej činnosti pobočiek a kontrolným poriadkom. 
Vnútorná kontrolná činnosť
V rámci vnútornej kontroly bolo v roku 2011 vykonaných 38 kontrol odborom kontroly a sťažností, z toho 12 v ústredí a 26 v pobočkách.
Kontroly boli zamerané na vrátenie poistného zaplateného bez právneho dôvodu, posúdenie nároku, výpočet a výplatu dávky úrazového poistenia, evidenciu registračných listov v IS Jednotný výber poistného (JVP), činnosť pobočky v oblasti dobrovoľného poistenia fyzickej osoby, delimitáciu majetku v pobočke Bratislava po zlúčení s pobočkou Bratislava – okolie a v pobočke Košice po zlúčení s pobočkou Košice - okolie, predpisovanie rozhodnutí dlžného poistného a ich vymáhanie, hospodárnosť pri využívaní zvereného služobného vozidla, dodržiavanie lehôt v druhostupňovom konaní o úrazových dávkach, posúdenie nároku, výpočet a výplatu úrazovej renty, hospodárne nakladanie s majetkom poisťovne, obstarávanie kancelárskeho nábytku a jeho použitie, vyraďovanie a nakladanie s nepotrebným majetkom poisťovne, inventarizáciu tonerov a náhradných dielov VT, správnosť priznania invalidného dôchodku, predčasného starobného dôchodku, správnosť zvýšenia dôchodkových dávok, správnosť zamietnutia žiadostí o vdovský, vdovecký a sirotský dôchodok, rozhodovanie o nároku na predčasný starobný dôchodok a správnosť prepočtu dôchodku podľa zmluvy medzi SR a Ukrajinou.
Nedostatky boli zistené v oblasti práce pobočiek s preplatkami, pri dodržiavaní lehôt na vydávanie rozhodnutí, v oblasti spracovania a evidovania registračných listov v JVP, pri výpočte úrazovej dávky, v oblasti správy majetku a inventarizácie tonerov a náhradných dielov VT a v oblasti dôchodkového poistenia. Na ich odstránenie a na odstránenie príčin ich vzniku bolo prijatých 92 opatrení.
Bolo vykonaných 91 kontrol zamestnancami ostatných organizačných útvarov poisťovne, z toho 3 v ústredí a 88 v pobočkách.
Kontroly boli zamerané na oblasti správy registratúry, dôchodkového poistenia, nemocenského poistenia, úrazového poistenia, poistenia v nezamestnanosti a garančného poistenia, lekárskej posudkovej činnosti, výberu poistného, cestovných náhrad, materiálno – technického zabezpečenia a správy majetku a na oblasť právnej služby. 
Nedostatky boli zistené v oblasti správy registratúry, nemocenského poistenia, úrazového poistenia, lekárskej posudkovej činnosti, výberu poistného, účtovníctva a v oblasti právnej služby. Na odstránenie zistených nedostatkov a príčin ich vzniku bolo prijatých 61 opatrení.
Následná finančná kontrola
V roku 2011 vykonali pobočky 32 následných finančných kontrol. Predmetom kontroly boli výplaty jednotlivých druhov dávok, t. j. overenie nároku na dávku, správnosť výpočtu, či bola dávka poukázaná v správnej výške a správnemu poberateľovi, vykonávanie predbežnej a priebežnej finančnej kontroly.
Následnými finančnými kontrolami neboli zistené nedostatky a teda nebolo potrebné prijať opatrenia na ich odstránenie a na odstránenie príčin ich vzniku
Vonkajšia kontrolná činnosť
Vonkajšia kontrola v roku 2011 bola vykonaná u zamestnávateľov na základe plánu vonkajšej kontrolnej činnosti, do ktorého boli zaradení predovšetkým zamestnávatelia, ktorí si neplnili povinnosti v súlade so zákonom o sociálnom poistení (napr. nepredkladali mesačné výkazy poistného a príspevkov na SDS, neplatili poistné a príspevky na SDS, neplnili oznamovaciu povinnosť – najmä prihlásenie alebo odhlásenie zamestnancov), nespolupracovali s pobočkou.
V roku 2011 bolo skontrolovaných 4 570 zamestnávateľov a vykonaných bolo 6 959 kontrol. Najmenej kontrol zamestnávateľov (36) vykonala pobočka Komárno, najviac (855) vykonala pobočka Bratislava.
Z celkového počtu 4 570 skontrolovaných zamestnávateľov, bolo 970 zamestnávateľov, ktorí predložili jednotlivé výkazy až pri výkone vonkajšej kontroly. Celkom bolo predložených a v jednotlivých aplikačných programových vybaveniach (APV) zaevidovaných 8 265 mesačných výkazov.
Pri výkone vonkajšej kontroly bol overený vymeriavací základ zamestnanca a zamestnávateľa, výpočet poistného na jednotlivé druhy poistenia a rozhodujúce obdobie pre určenie vymeriavacieho základu a to porovnaním dokladov, ktoré boli predložené zamestnávateľom s mesačnými výkazmi poistného a príspevkov na SDS, ktoré zamestnávateľ zasiela poisťovni. Kontrolou bolo zistené dlžné poistné, čiže nedoplatky na poistnom v celkovej sume 1 732 507,73 Eur a poistné zaplatené bez právneho dôvodu, preplatok v celkovej sume 544 767,31 Eur. 
Nedoplatky na poistnom vznikli z dôvodu nesprávne určeného vymeriavacieho základu, nesprávne vypočítaného poistného, neoprávneného zníženia sadzby poistného na starobné poistenie, zamestnávateľ nebol prihlásený na úrazové poistenie, alebo neplatil poistné na úrazové poistenie za zamestnancov pracujúcich na dohodu o vykonaní práce a pod. V sume nedoplatkov je zahrnuté aj dlžné poistné za zamestnávateľov, ktorí neplatili poistné a mesačné výkazy predložili až pri výkone kontroly.
Preplatky na poistnom vznikli z dôvodu nesprávne určeného vymeriavacieho základu (zahrnuté odstupné, odchodné), poistné odvedené za obdobie, v ktorom poistenci a zamestnávatelia neboli povinní platiť poistné, poistné odvedené za celý mesiac, ak poistenie trvalo len časť kalendárneho mesiaca, poistné odvedené z odmien vyplatených po skončení pracovného pomeru a pod. Poistné zaplatené bez právneho dôvodu bolo použité na zápočet pohľadávky.
Na základe výsledkov vonkajšej kontroly pobočky rozhodnutím predpísali dlžné poistné v celkovej sume 3 121 365,81 Eur.
Kontrola registračných listov zamestnancov v porovnaní s prehľadom zamestnancov, ktorí sú evidovaní v IS JVP, zistila nedostatky u 3 031 zamestnávateľov s 16 577 chybami (nesprávne rodné číslo, nenahlásenie prerušenia poistenia, nesprávne dátumy prihlásenia alebo odhlásenia do a z poistenia, zamestnanec nebol odhlásený z poistenia vôbec, a pod.), ktoré boli opravené pri spracúvaní výsledkov kontroly v IS JVP.
Na základe dosiahnutých výsledkov možno konštatovať, že zamestnanci osobným kontaktom so zamestnávateľom prispievajú k vyššiemu výberu poistného, keď zamestnávatelia už po oznámení o vykonaní kontroly, v priebehu kontroly alebo po ukončení kontroly uhradia dlžné poistné, alebo časť poistného. Na základe kontroly bolo v roku 2011 uhradené poistné v sume 1 648 766,02 Eur.
Akčný plán boja proti zneužívaniu sociálneho systému a podvodom v poisťovni 
Zneužívanie sociálneho systému je už niekoľko rokov zaznamenávané v oblasti nemocenského poistenia. Čiastočne sa zneužívanie sociálneho systému eliminovalo v oblasti nemocenského poistenia novelou zákona o sociálnom poistení od 1. januára 2011, a to v súvislosti s určovaním rozhodujúceho obdobia zamestnanca, ak nemocenské poistenie zamestnanca pred vznikom dôvodu na poskytnutie nemocenskej dávky trvá menej ako 90 dní, skrátením ochrannej lehoty na 7 dní, stanovením podmienky 270 dní nemocenského poistenia v posledných dvoch rokoch pred vznikom potreby ošetrovania u dobrovoľne nemocensky poistených osôb a zánikom dobrovoľného nemocenského poistenia u poberateľov starobného dôchodku, predčasného starobného dôchodku alebo invalidného dôchodku z dôvodu poklesu schopnosti vykonávať zárobkovú činnosť o viac ako 70%.
Napriek týmto zmenám sú naďalej zaznamenávané prípady zneužívania sociálneho systému v oblasti nemocenského poistenia.
Novelou zákona o sociálnom poistení došlo ku skráteniu ochrannej lehoty zo 42 na 7 kalendárnych dní. Napriek tejto skutočnosti, bolo uplatňovanie nároku na nemocenské v rámci ochrannej lehoty po skončení nemocenského poistenia častým javom. 
Útvary nemocenského poistenia často evidujú aj prípady uznania poistenca za dočasne práceneschopného tesne pred zánikom pracovného pomeru zamestnanca. 
V súvislosti s uplatňovaním nároku na nemocenské v rámci ochrannej lehoty po skončení nemocenského poistenia a uznaním poistenca za dočasne práceneschopného tesne pred zánikom pracovného pomeru zamestnanca je potrebné konštatovať, že vysokú mieru možnosti zabránenia tejto forme zneužívania či využívania sociálneho systému majú v kompetencii ošetrujúci lekári, ktorí rozhodujú o vzniku, trvaní a zániku dočasnej pracovnej neschopnosti poistenca.
Zneužívanie sociálneho systému bolo zistené aj v prípade súbehu dvoch alebo viacerých nemocenských poistení. 
V prípadoch existencie dvoch nemocenských poistení (poistenec je súbežne nemocensky poistený ako zamestnanec a ako dobrovoľne nemocensky poistená osoba) bolo zistené, že nárok na nemocenské si uplatní len z nemocenského poistenia zamestnanca a na účely uplatnenia nároku na nemocenské z nemocenského poistenia dobrovoľne nemocensky poistenej osoby bolo tejto osobe potvrdenie o dočasnej pracovnej neschopnosti vystavené s neskorším dátumom vzniku dočasnej pracovnej neschopnosti, t. j. až po splnení podmienok nároku na túto dávku. Útvary lekárskej posudkovej činnosti prešetrovali tieto prípady a často bolo zistené, že dočasná pracovná neschopnosť mala byť potvrdená skôr, t.j. ku dňu vyplývajúcemu zo zdravotného stavu poistenca a nie k dátumu splnenia podmienok nároku na nemocenské. V týchto prípadoch bolo vydané rozhodnutie o nevzniknutí nároku na nemocenské z nemocenského poistenia dobrovoľne nemocensky poistenej osoby, nakoľko ku dňu skutočného vzniku dočasnej pracovnej neschopnosti nespĺňala podmienky nároku na túto dávku. Posudkoví lekári poisťovne upozorňujú ošetrujúcich lekárov na skutočnosť, že v prípade rovnakej diagnózy musia byť potvrdenia o dočasnej pracovnej neschopnosti vystavené v jeden deň.
Vyskytovali sa prípady vystavenia  potvrdenia o dočasnej pracovnej neschopnosti vystavené len z jedného poistenia, pri existencii viacerých nemocenských poistení zamestnanca. V takýchto prípadoch bolo vyžiadané stanovisko útvaru lekárskej posudkovej činnosti, či výkon zárobkovej činnosti v zamestnaní, z ktorého si poistenec nárok na nemocenské neuplatnil, nemá za následok porušenie liečeného režimu určeného ošetrujúcim lekárom. V niekoľkých prípadoch bolo útvarom lekárskej posudkovej činnosti zhodnotené, že došlo k porušeniu liečebného režimu. V prípade zistenia, že potvrdenie o dočasnej pracovnej neschopnosti bolo vystavené účelovo, bolo stornované.
Časté sú prípady uplatňovania nároku na ošetrovné dobrovoľne nemocensky poistenými osobami. Tieto si uplatňujú nárok striedavo na dve alebo viac detí, resp. uplatňovanie nároku na ošetrovné sa strieda s uplatňovaním nároku na nemocenské v priebehu celého kalendárneho mesiaca.
Opätovne v roku 2011 boli evidované prípady účelového uzatvárania pracovných pomerov z dôvodu čerpania nemocenských dávok. V 1 prípade bol daný podnet na začatie trestného stíhania za prečin subvenčného podvodu a 1 prípad je v operatívnom preverovaní príslušného orgánu policajného zboru. 
V praxi sa vyskytli prípady v súvislosti s reťazovými pôrodmi, keď zamestnankyňa pred nástupom na materskú dovolenku dosahovala v zamestnaní príjem približujúci sa minimálnemu vymeriavaciemu základu a následne pri nástupe na ďalšiu materskú dovolenku bol zamestnávateľom na účely výpočtu výšky materského potvrdený predpokladaný príjem rovnajúci sa maximálnemu vymeriavaciemu základu na platenie poistného na nemocenské poistenie. 
V 4 prípadoch bolo zistené falšovanie a pozmeňovanie údajov na Potvrdení o dočasnej pracovnej neschopnosti. V týchto prípadoch bol daný podnet pre podozrenie zo spáchania trestného činu falšovania a pozmeňovania verejnej listiny príslušnému orgánu policajného zboru.
V oblasti úrazového poistenia, poistenia v nezamestnanosti a garančného poistenia nedošlo v roku 2011 pri výkone dávkovej agendy k takým nedostatkom, ktoré by mohli viesť k zneužívaniu sociálneho systému alebo podvodom v poisťovni.
V oblasti lekárskej posudkovej činnosti bolo v 1 prípade zistené subjektívne posudzovanie spôsobilosti na prácu ošetrujúcim lekárom. Upozornenie na nesprávny diagnostický postup bolo odoslané Úradu pre dohľad nad zdravotnou starostlivosťou.
V oblasti výberu poistného bolo podaných 1981 návrhov pre podozrenie zo spáchania trestného činu neodvedenia dane a poistného.
V oblasti informačných technológií pri uzatváraní dodatkov k zmluvám, ktoré sú výsledkom procesu verejného obstarávania došlo v roku 2011 k úspore finančných nákladov vo výške 1 596 958,27 Eur.
V ostatných oblastiach definovaných v akčnom pláne nebolo zistené zneužívanie sociálneho systému.
C. I. 5. Sťažnosti
Poisťovňa prijala celkom 864 sťažností. Oproti roku 2010 je to pokles o 379 sťažností (30,49 %). 
V roku 2011 ústredie prijalo 587 sťažností, čo oproti roku 2010, keď bolo prijatých 810 sťažností, predstavuje pokles o 223 sťažností (o 27,53 %). Z celkového počtu 402 priamo vybavených sťažností, ktoré obsahovali 438 samostatných bodov, bolo 88 bodov opodstatnených (20,09 %). Možno konštatovať, že miera opodstatnenosti sťažností v roku 2011 oproti roku 2010 poklesla.
Najviac sťažností – 213, ktoré obsahovali 232 samostatných bodov, smerovalo do oblasti dôchodkového poistenia. Z toho bolo 60 bodov opodstatnených. Týkali sa hlavne nedodržiavania lehoty ustanovenej zákonom o sociálnom poistení a nesprávnej, resp. oneskorenej výplaty dôchodkových dávok. 
V oblasti zdravotníckych činností bolo prijatých 57 sťažností, ktoré obsahovali 59 samostatných bodov, z toho len 2 opodstatnené. Týkali sa nedodržania lehoty ustanovenej zákonom o sociálnom poistení. 
V oblasti výberu poistného, úrazového poistenia, SDS, poistenia v nezamestnanosti a garančného poistenia bolo prijatých 84 sťažností, ktoré obsahovali 93 samostatných bodov, z toho bolo 19 bodov opodstatnených. 
V oblasti nemocenského poistenia bolo prijatých 24 sťažností, ktoré obsahovali 26 samostatných bodov. Z toho boli 4 body opodstatnené. Opodstatnenosť sa týkala nedodržania lehoty ustanovenej zákonom o sociálnom poistení.
Z 20 sťažností smerujúcich proti zamestnancom a riaditeľom pobočiek, boli 2 opodstatnené. Okrem uvedeného boli vybavené spolu ďalšie 4 sťažnosti z iných oblastí činnosti poisťovne, z ktorých 1 bola opodstatnená. 
V pobočkách bol zaznamenaný pokles počtu sťažností. V roku 2011 pobočky prijali celkom 277 sťažností, čo oproti 433 sťažnostiam prijatým v roku 2010 predstavuje pokles o 156 sťažností (36,03 %). Z celkového počtu 187 priamo vybavených sťažností, ktoré obsahovali 213 samostatných bodov, bolo 55 bodov opodstatnených (25,82 %). Najviac sťažností sa týkalo výberu poistného, vymáhania pohľadávok a nemocenského poistenia. Proti zamestnancom pobočiek smerovalo 20 sťažností, z ktorých boli 3 opodstatnené. 
Zákonom č. 9/2010 Z. z. o sťažnostiach je stanovená lehota na vybavenie sťažnosti 60 pracovných dní. V záujme proklientskeho prístupu bola lehota na vybavenie sťažností v poisťovni skrátená na 40 kalendárnych dní. Sťažnosti evidované v ústredí boli vybavované v priemere za 35,22 kalendárneho dňa a v pobočkách za 28,80 kalendárneho dňa, v celej poisťovni (ústredie a pobočky) v lehote 33,16 kalendárneho dňa. 
Poisťovňa prešetrila sťažností v súlade so zákonom č. 9/2010 Z. z. o sťažnostiach. O výsledku prešetrenia boli fyzické a právnické osoby informované.
C. I. 6. Výkon dozoru štátu
Štát vykonával v poisťovni dozor prostredníctvom orgánov dozoru štátu, ktorými sú MF SR, MPSVR SR, Ministerstvo vnútra SR (ďalej len „MV SR“)a Najvyšší kontrolný úrad SR (ďalej len „NKÚ“).
Dozorné akcie MF SR
MF SR realizovalo 1 dozornú akciu v ústredí so zameraním na overenie dodržiavania zákona o sociálnom poistení a súvisiacich právnych predpisov s dôrazom na overenie hospodárenia poisťovne so správnym fondom pri čerpaní kapitálových výdavkov. Z dozornej akcie boli k zisteným nedostatkom prijaté 2 opatrenia, o ktorých splnení bola MF SR predložená správa.
Dozorné akcie MPSVR SR
MPSVR SR realizovalo v roku 2011 v poisťovni 6 dozorných akcií. 
Dozorné akcie boli zamerané na dodržiavanie zákona o sociálnom poistení, ostatných všeobecne záväzných právnych predpisov a vnútorných predpisov poisťovne:
•	v súvislosti s podaním, ktoré bolo prijaté Ministerstvom práce, sociálnych vecí a rodiny Slovenskej republiky podľa § 4 ods. 1 písm. b) zákona č. 9/2010 Z. z. o sťažnostiach. Dozorná akcia bola ukončená bez potreby prijímania opatrení,
•	v súvislosti s protestom prokurátora krajskej prokuratúry Bratislava, ktorý bol podaný proti rozhodnutiu ústredia. Z dozornej akcie boli k zisteným nedostatkom prijaté 2 opatrenia, ktoré boli splnené,
•	v súvislosti s problematikou súčinnosti a spolupráce organizačných zložiek poisťovne, Ústredia práce, sociálnych vecí a rodiny a vybraných úradov práce, sociálnych vecí a rodiny v procese zúčtovania dávok sociálneho poistenia s dávkou v hmotnej núdzi a príspevkov k dávke v hmotnej núdzi. Dozorná akcia bola ukončená bez potreby prijímania opatrení,
•	v súvislosti s podaním vo veci neukončenia poistného vzťahu. Dozorná akcia nebola k 31. decembru 2011 ukončená,
•	v súvislosti s podaním Slovenského metrologického inšpektorátu vo veci žiadosti o prešetrenie právnej skutočnosti neposkytnutia informácií z IS poisťovne. Dozorná akcia nebola k 31. decembru 2011 ukončená,
•	s osobitným zreteľom na problematiku vzniku a zániku povinného nemocenského poistenia a povinného dôchodkového poistenia samostatne zárobkovo činnej osoby, poistného na sociálne poistenie, pohľadávok a konania vo veciach sociálneho poistenia. Dozorná akcia nebola k 31. decembru 2011 ukončená.
Dozorné akcie MV SR
MV SR zrealizovalo 1 dozornú akciu v ústredí so zameraním na správu registratúry. Kontrola bola vykonaná na základe § 28 zákona 395/2002 Z. z. o archívoch a registratúrach a o doplnení niektorých zákonov v znení neskorších predpisov. Z dozornej akcie bolo k zisteným nedostatkom prijatých 5 opatrení, o ktorých splnení bolo MV SR písomne oboznámené.
Dozorné akcie Najvyššieho kontrolného úradu SR
V roku 2011 realizoval NKÚ 1 dozornú akciu, ktorá bola vykonaná v ústredí a v pobočkách Bratislava a Dunajská Streda so zameraním na overenie efektívnosti a účinnosti opatrení prijatých na riešenie dopadov finančnej a hospodárskej krízy a ich vplyv na výsledky hospodárenia a stav pohľadávok a záväzkov, overenie dodržiavania všeobecne záväzných právnych predpisov pri nakladaní s pohľadávkami a zverejňovaní dlžníkov a plnenie opatrení prijatých na odstránenie nedostatkov z predchádzajúcej kontroly NKÚ. Bolo prijatých 8 opatrení. O prijatých opatreniach bol dozorný orgán informovaný.
C. I. 7. Komunikácia s verejnosťou
Poisťovňa začala v roku 2011 s procesom reštrukturalizácie a profesionalizácie Call centra komunikačného odboru a Informačno-poradenského centra sekcie dôchodkového poistenia. Tieto dva útvary spojila do jedného organizačného útvaru pod vedením komunikačného odboru a nadväzne zjednotila úradné hodiny pre poskytovanie telefonických informácií o všetkých druhoch poistenia.
Po analýze sa uskutočnila zmena distribúcie volaní, čo spolu so školeniami zamestnancov prinieslo okamžitý nárast dovolateľnosti a zefektívnenie vybavovania telefonických hovorov. Po zjednodušení hlások a nasadení dvoch klientskych čísel sa výrazne zvýšilo pokrytie požiadaviek klientov. Percento vybavených telefonických hovorov stúplo z 57% na 97%. Call centrum vybaví mesačne priemerne 12 400 klientov, ktorí sa pýtajú na dôchodky a  5 000 klientov, ktorí kladú otázky súvisiace s inými druhmi poistenia.
Poisťovňa vytvorila dve nové mailové adresy, dochodky@socpoist.sk a poradna@socpoist.sk, ako alternatívu k telefonickému kontaktu, na ktorých je možnosť získať informáciu spravidla do 3 dní. Tento druh kontaktu využije priemerne 1 400 osôb mesačne. 
V osobnom kontakte vybaví ústredie v informačnej kancelárii vyše 3 900 návštev mesačne z celého Slovenska a aj zo zahraničia.
V pobočke Bratislava sa v rámci pilotného projektu inštaloval vyvolávací systém, ktorý prispieva k lepšej orientácii klienta a ku skráteniu čakacích lehôt, ktorý poskytuje štatistiky o najvyhľadávanejších službách, čím umožňuje operatívne preskupenie pracovných síl podľa potreby klientov. 
V pobočkách sa uskutočnil prieskum spokojnosti, realizovaný v záujme zistiť výhrady klientov k našim službám. 
Webová stránka poisťovne sa zjednodušila, má čistý dizajn a aktualizovaný obsah. Ponúka možnosť zadať otázku a odoslať ju mailom priamo zo stránky, ktorú klient práve prezerá. 
Dominantnú pozíciu získali na stránke tie informácie a služby, ktoré klienti vyhľadávajú najčastejšie. Osobitný priestor dostali na webovej stránke informácie a aktuálne oznamy pobočiek. Na stránke je umiestnená anketa, ktorá má užívateľov motivovať získať informácie o aktuálnych zmenách v sociálnom poistení.
Na webovej stránke sa raz mesačne publikujú odborné články pre širokú verejnosť v on-line časopise Sociálne poistenie. Témy sa volia podľa dopytu klientov a legislatívnych zmien. Poisťovňa prispievala článkami svojich zamestnancov aj do časopisu Práca, život, rodina, ktorý vydáva Ústredie práce, sociálnych vecí a rodiny. 
V priemere dvojnásobne vzrástol oproti minulému roku počet informácií, ktoré poskytuje poisťovňa svojim klientom prostredníctvom médií. Do procesu informovania aktívne vstúpili aj pobočky.
Poisťovňa s cieľom zefektívnenia spolupráce s klientmi – zamestnávateľmi rozšírila spôsob elektronickej komunikácie. Povinnosť zasielať mesačné výkazy poistného, výkazy poistného a príspevkov ako aj registračné listy fyzických osôb pobočke v elektronickej forme určuje poisťovňa zamestnávateľom s počtom 3 a viac zamestnancov s účinnosťou od 1. 10. 2011.  Pre zamestnávateľov s počtom zamestnancov 2 s účinnosťou od 1.11.2011 a pre zamestnávateľov s počtom zamestnancov 1 s účinnosťou od 1.12.2011. Týmto krokom poisťovňa odbremenila zamestnávateľov od predkladania tlačív v papierovej forme, šetrí náklady na poštovné a rozšírila elektronickú komunikáciu s klientmi. Zamestnávateľom sa tým ušetrí čas potrebný na splnenie oznamovacej povinnosti a poisťovni to pomôže zefektívniť procesy, ktoré slúžia klientovi.
C. I. 8. Ľudské zdroje
Optimalizácia kvalifikačnej štruktúry a kvalifikácie zamestnancov
V oblasti výberu a prijímania zamestnancov bolo zaevidovaných 283 žiadateľov o prácu. Na personálno-psychologické posúdenie bolo pozvaných 77 uchádzačov, z ktorých bolo 37 prijatých do sekcie dôchodkového poistenia ako dávkový a exekučný referent dôchodkového poistenia. Na internetovom portáli Profesia inzerovala poisťovňa 20 pracovných ponúk.
V roku 2011 bol realizovaný Projekt „Profesionálna komunikácia s klientom“, v ktorom poisťovňa preškolila celkom 1271 zamestnancov, ktorí pri výkone práce dochádzajú do priameho styku s klientom. Projekt bol realizovaný bez nákladov vlastným lektorom.
Odborné vzdelávanie zamestnancov prebiehalo v súlade s plánom vzdelávania zamestnancov na rok 2011. Priebežne bola zabezpečovaná vstupná adaptačná príprava pre novoprijatých zamestnancov, po jej ukončení boli vykonané pohovory so zamestnancami za účasti zástupcu odboru ľudských zdrojov. Cieľom pohovorov bolo posúdiť výsledky vstupnej adaptačnej prípravy, vzhľadom k možným pracovno-právnym dôsledkom pre zamestnanca vyplývajúce zo Zákonníka práce.
Vzdelávanie zamestnancov poisťovne bolo zamerané predovšetkým na:
•	vzdelávanie vedúcich zamestnancov so zameraním na riaditeľov pobočiek,
•	komunikačné zručnosti zamestnancov pobočiek,
•	adaptačná príprava a odborná adaptačná príprava zamestnancov,
•	odborné vzdelávanie zamestnancov,
•	vzdelávanie zamestnancov z oblasti VT.
Priame náklady na vzdelávanie zamestnancov boli vo výške 80 726,89 Eur.
Motivácia a profesijná kariéra
Zamestnancom boli poskytované benefity v súlade s Kolektívnou zmluvou:
1.	pri trvaní pracovného pomeru k zamestnávateľovi alebo jeho právnemu predchodcovi odmenu za kvalitné vykonávanie pracovných činností pri dovŕšení vopred stanovenej dĺžky trvania pracovného pomeru v súlade s podmienkami dohodnutými v kolektívnej zmluve až do výšky 150 % priznanej mzdy,
2.	príspevok na doplnkové dôchodkové sporenie až do výšky 6 % peňažného plnenia poskytovaného zamestnancovi za vykonanú prácu zamestnancom, ktorí uzatvorili zamestnaneckú zmluvu o doplnkovom dôchodkovom sporení s niektorou z doplnkových dôchodkových poisťovní.
Garancia a posilnenie sociálnych istôt zamestnancov bola orientovaná na regeneráciu pracovnej sily a kvality života zamestnancov
1.	poskytovaním rekreácií v doškoľovacích a rekreačných zariadeniach a recipročných rekreačných pobytov v zariadeniach ONYF Budapešť v Maďarsku,  v Kúpeľoch Dudince a. s. a v kúpeľoch Trenčianske Teplice.
2.	poskytovaním pracovného voľna nad rámec Zákonníka práce všetkým zamestnancom v rozsahu a za podmienok konkretizovaných v kolektívnej zmluve,
3.	vytváraním podmienok na absolvovanie preventívnych lekárskych prehliadok,
4.	poskytovaním návratných pôžičiek a príspevku na regeneráciu pracovnej sily z prostriedkov sociálneho fondu z prostriedkov sociálneho fondu v súlade s ustanoveniami kolektívnej zmluvy,
5.	bezplatným poskytnutím miestnosti v priestoroch poisťovne pre zamestnancov na usporiadanie osláv pri životných a pracovných výročiach, promóciách a pod.
Štatistické údaje z oblasti personálnej práce za rok 2011
Počty zamestnancov 
Ukazovateľ	ústredie	pobočky	spolu	
1. Pohyb zamestnancov v roku 2011				
a) zamestnanci, ktorí uzatvorili pracovný pomer	121	265	386	
b) zamestnanci, ktorí skončili pracovný pomer	310	696	1 006	
2. Kmeňový stav zamestnancov k 31.12.2011	1 487	4 080	5 567	
3. Evidenčný stav zamestnancov k 31.12.2011	1 402	3 859	5 261	
4. Počet zamestnancov na NV, MD, rodičovskej dovolenke a pod. k 31.12.2011	87	219	306	
*)	kmeňový stav zamestnancov = celkový počet zamestnancov, s ktorými má poisťovňa uzatvorenú pracovnú zmluvu,
**)	evidenčný stav zamestnancov = skutočný počet zamestnancov na pracovisku bez pracovného voľna, bez náhrady mzdy, materskej dovolenky, rodičovskej dovolenky a pod.
Štruktúra kmeňového stavu zamestnancov podľa dosiahnutého vzdelania k 31. 12. 2011
vzdelanie	ústredie	pobočky	spolu	
	muži	ženy	muži	ženy		
základné	3	24	17	27	71	
vyučenie	22	108	33	25	188	
stredné	0	2	7	18	27	
úplné stredné	61	812	154	2 052	3 079	
VŠ I. stupňa	12	57	32	293	394	
VŠ II. stupňa	100	286	233	1189	1 808	
spolu	198	1289	476	3 604	5 567	

Štruktúra kmeňového stavu zamestnancov z hľadiska veku k 31. 12. 2011
vek	ústredie	pobočky	spolu	
	muži	ženy	muži	ženy		
18 – 25 rokov	5	69	9	81	164	
26 – 30	30	173	57	335	595	
31 – 35	29	156	59	357	601	
36 – 40	25	204	59	530	818	
41 – 45	19	125	54	479	677	
46 – 50	27	153	53	593	826	
51 – 55	20	186	66	639	911	
56 – 60	24	178	68	529	799	
nad 60	19	45	51	61	176	
spolu	198	1 289	476	3 604	5 567	
C. II. Európska integrácia, právna služba a zahraničné vzťahy
Stanoviská k návrhom právnych predpisov
Poisťovňa sa aktívne podieľala predovšetkým na príprave noviel zákona o sociálnom poistení a intenzívne spolupracovala s príslušnými ministerstvami na príprave odvodovej reformy. V záujme posilnenia právneho postavenia poisťovne, zefektívnenia procesov v sociálnom poistení, zamedzenia zneužívania dobrovoľného poistenia a odstránenia administratívnej zaťaženosti podnikateľov vypracovala a predložila podnety na zmenu zákona o sociálnom poistení ako aj iných právnych predpisov. V roku 2011 na základe podnetu poisťovne došlo k zmene a doplneniu Trestného zákona, podľa ktorého nezaplatenie poistného na sociálne poistenie s účinnosťou od 1. septembra 2011 sa kvalifikuje ako trestný čin, čím došlo k posilneniu právneho postavenia poisťovne. V priebehu roka zaujala stanoviská k 166 materiálom legislatívnej i nelegislatívnej povahy, spravidla predložených externými inštitúciami do medzirezortného pripomienkového konania. V rámci poisťovne bolo vypracovaných 117 stanovísk k aplikácii jednotlivých ustanovení zákona o sociálnom poistení a k návrhom vnútorných predpisov poisťovne.
Individuálne účty poistencov
V súvislosti so zrealizovanou organizačnou zmenou došlo s účinnosťou od 1. marca 2011 k zjednoteniu výkonu agendy individuálnych účtov poistencov a jej sústredeniu do jedného organizačného útvaru. Zamestnanci oddelenia individuálnych účtov vybavia mesačne v priemere 1150 žiadostí o zaslanie písomnej informácie o stave a informácie o zmenách stavu individuálneho účtu poistenca. K spokojnosti klientov slúži aj elektronická služba  - Individuálny účet poistenca, ktorá sprístupňuje informáciu o zmenách stavu individuálneho účtu poistenca v elektronickej podobe prostredníctvom webovej stránky poisťovne, ktorú využíva viac ako 145 000 klientov, ktorí sú držiteľmi grid karty umožňujúcej prístup k tejto službe.

Právna služba
Poisťovňa zabezpečovala právnu službu v oblasti uplatňovania náhrady škody podľa zákona č. 514/2003 Z. z. o zodpovednosti za škodu spôsobenú pri výkone verejnej moci a o zmene a doplnení niektorých zákonov v znení neskorších predpisov (ďalej len „zákon o zodpovednosti za škodu“), v oblasti sprístupňovania informácií podľa zákona č. 211/2000 Z. z. slobodnom prístupe k informáciám a doplnení niektorých zákonov v znení neskorších predpisov (ďalej len „zákon o slobode informácií“) a v oblasti uplatňovania nárokov v súdnych konaniach.
V súvislosti s uplatňovaním náhrady škody podľa zákona o zodpovednosti za škodu bolo zaevidovaných 27 žiadostí fyzických osôb a 5 žiadostí právnickej osoby o náhradu škody za nesprávny úradný postup poisťovne, resp. za vydanie nezákonného rozhodnutia. O uvedených žiadostiach bolo s konečnou platnosťou do 31. decembra 2011 rozhodnuté v 23 prípadoch, v ktorých boli nároky žiadateľov zamietnuté z dôvodu, že neboli preukázané zákonné predpoklady tejto zodpovednosti za škodu. V 3 prípadoch nebolo vydané rozhodnutie z dôvodu priznania dávky a jej vyplatenia žiadateľovi mimoriadnou výplatou, nepredloženia plnej moci právneho zástupcu na zastupovanie žiadateľa v konaní o náhradu škody a prebiehajúceho súdneho konania.
V rámci sprístupňovania informácií podľa zákona o slobode informácií bolo vybavených 176  žiadostí o sprístupnenie informácií. Z uvedeného počtu žiadostí v 18 prípadoch poisťovňa vydala rozhodnutie o odmietnutí sprístupnenia informácie a v 5 prípadoch rozhodnutie o čiastočnom odmietnutí sprístupnenia informácie z dôvodu, že podliehali režimu osobitných právnych úprav, podľa ktorých žiadateľom nevzniklo právo na prístup k požadovaným informáciám, resp. požadované informácie nemala poisťovňa k dispozícii.
V rámci uplatňovania nárokov v súdnom konaní poisťovňa evidovala 100 súdnych sporov, z toho 4 spory obchodno-právnej povahy, 86 sporov občiansko-právnej povahy a 10 sporov pracovno-právnych. V 5 súdnych sporoch je poisťovňa aktívne legitimovaná a v 95 sporoch pasívne legitimovaná. Spory sa týkajú najmä nesplnených záväzkov z obchodných zmlúv, náhrady škody podľa zákona o zodpovednosti za škodu spôsobenú pri výkone verejnej moci, nesprístupnenia informácií, spory vzniknuté z rozhodovacej činnosti poisťovne v rámci preskúmavacieho konania a spory z pracovno-právnych vzťahov. 
Pri uplatňovaní práva poisťovne voči tretím osobám na náhradu škody, ktorá vznikla poisťovni výplatou dávok v dôsledku ich zavineného protiprávneho konania podľa § 238 zákona o sociálnom poistení, bol zavedený nový APV Regresy, ktorý vedie evidenciu uplatnenia práva poisťovne na náhradu škody (regresných konaní) v elektronickej podobe, ktorý bol v pobočkách aj na ústredí spustený do ostrej prevádzky.
V poisťovni bolo vypracovaných 225 právnych stanovísk k návrhom zmlúv a dodatkov občianskoprávnej povahy a 100 stanovísk v ďalších oblastiach práva súvisiacich s činnosťou poisťovne.
Európska integrácia a zahraničné vzťahy
Poisťovňa v oblasti európskej integrácie a zahraničných vzťahov aktívne spolupracovala s MPSVR SR, s Ústredím práce, sociálnych vecí a rodiny SR a Úradom pre dohľad nad zdravotnou starostlivosťou, ako aj so zahraničnými inštitúciami sociálneho zabezpečenia v rámci EÚ/EHP a Švajčiarska aj v roku 2011. 
Poisťovňa predkladala stanoviská, návrhy a nóty súvisiace s aplikáciou koordinačných nariadení a v spolupráci s MPSVR SR ich predkladala Správnej komisii pre koordináciu systémov sociálneho zabezpečenia (ďalej len „Správna komisia“). Poisťovňa spolupracovala pri príprave stanovísk k novelám koordinačných nariadení č. 883/2004 a č. 987/2009, pri príprave inštrukcií na zasadnutia Správnej komisie, k jazykovej revízii štruktúrovaných elektronických dokumentov, k revízii rozhodnutí Správnej komisie. Zástupcovia poisťovne  sa zúčastnili zasadnutí Ad hoc skupín pre oblasti jednotlivých druhov dávok, zasadnutí Technickej komisie pre spracovanie údajov a tematických seminárov, organizovaných Správnou komisiou. Poisťovňa participovala na príprave medzinárodných zmlúv o sociálnom zabezpečení s Austráliou, s USA, s Japonskom a so Srbskom.
V rámci proklientského prístupu poisťovňa v spolupráci s rakúskou a nemeckou stranou aj v roku 2011 zorganizovala Medzinárodné poradenské dni, na ktorých zamestnanci poisťovne spolu s rakúskymi a nemeckými expertmi poskytovali informácie z oblasti dôchodkového zabezpečenia osobám, ktoré pracovali alebo  v súčasnosti pracujú v uvedených krajinách.
Zahraničné vzťahy 
Zahraničné pracovné cesty sa konali predovšetkým za účelom zastupovania poisťovne v medzinárodných organizáciách, v orgánoch Európskej únie, za účelom rozvíjania bilaterálnych vzťahov s členskými štátmi Európskej únie a prípravy medzinárodných zmlúv o sociálnom zabezpečení. Poisťovňa sa zúčastňovala na zasadnutiach Správnej komisie pre koordináciu systémov sociálneho zabezpečenia, na zasadnutiach Technickej komisie pre spracovanie údajov a na tematických seminároch, organizovaných Európskou komisiou k problematike elektronickej výmeny údajov, ako aj na seminároch a konferenciách, súvisiacich s aplikáciou nových koordinačných nariadení.
V roku 2011 sa uskutočnili rokovania generálneho riaditeľa s ústredným riaditeľom Českej správy sociálneho zabezpečenia v Bratislave a v Prahe, s generálnym riaditeľom rakúskej Dôchodkovej poisťovne vo Viedni a v Bratislave a s prezidentom nemeckej Dôchodkovej poisťovne – Spolok v Berlíne. Zástupcovia poisťovne sa zúčastnili viacerých rokovaní  odborných pracovných skupín v Bruseli, zasadnutí Technickej komisie pre spracovanie údajov, medzinárodných konferencií v Leuvene, v Maribore, v Gödöló, v Budapešti, v Berlíne a v Prahe. Poisťovňa v roku 2011 zorganizovala v spolupráci s partnerskými inštitúciami v Nemecku a v Rakúsku Medzinárodné poradenské dni v Stuttgarte, vo Viedni a v Bratislave, cieľom ktorých bolo poskytnúť klientom konzultácie a odborné poradenstvo z oblasti dôchodkového poistenia.
Zástupcovia Sociálnej poisťovne aktívne spolupracovali s Ministerstvom práce, sociálnych vecí a rodiny Slovenskej republiky pri príprave bilaterálnych zmlúv o sociálnom zabezpečení, a to so Spojenými štátmi americkými, s Japonskom, s Austráliou a  so Srbskom, ako aj pri rokovaní k problematike úrazového poistenia so zástupcami Chorvátskej republiky.
Za účelom zjednotenia postupov pri aplikácii koordinačných nariadení sa uskutočnili viaceré rokovania s Českou správou sociálneho zabezpečenia, s nemeckými a rakúskymi nositeľmi poistenia, poisťovňa prijala zástupcov Českej správy sociálneho zabezpečenia, rakúskej Dôchodkovej poisťovne, ako aj zástupcov Ministerstva práce a sociálnej politiky Macedónskej republiky.
C. III. Dôchodkové poistenie
Rozhodovanie o právnych nárokoch občanov na dôchodkové dávky a ich výplatu možno dokumentovať podľa vykonaných úkonov nasledovne
•	počet podaní vo veciach dôchodkového poistenia, vrátane žiadostí
o dôchodkovú dávku doručených ústrediu	779 340,
•	počet žiadostí o dôchodkovú dávku doručených ústrediu	86 067,
–	z toho doručených zo zahraničia	2 503,
•	počet celkove vydaných rozhodnutí o dôchodkovej dávke *	250 914,
•	počet priznaných dôchodkových dávok na žiadosť	70 180,
–	z toho na odbore zahraničných agend	9 431,
•	počet zamietnutých žiadostí o dôchodkovú dávku	8 369,
–	z toho predčasných starobných dôchodkov	2 066,
•	počet vydaných rozhodnutí podľa § 293bt zákona o sociálnom poistení
v znení zákona č. 543/2010 Z. z.	11 343,
•	počet vydaných zmenových rozhodnutí	161 022,
•	počet preddavkov na dôchodkovej dávke	2 916.
*	v uvedenom počte vydaných rozhodnutí nie sú zahrnuté rozhodnutia o zvýšení dôchodkových dávok v rámci hromadného zvýšenia dôchodkových dávok od 1. januára 2012
Aplikácia úprav zákona o sociálnom poistení si vyžiadala vysoké pracovné nasadenie v mimoriadnom pracovnom režime a tiež výkon nadčasových prác. V súlade s § 97 Zákonníka práce odpracovalo 1 658 zamestnancov v dňoch pracovného voľna – v sobotu – 12 142 hodín (1 619 dní). V režime nadčasových prác zamestnanci vybavili spolu 53 431 dávkových spisov a v rámci mimoriadneho pracovného režimu zamestnanci vybavili spolu 79 718 dávkových spisov.
V tomto roku sa v sekcii dôchodkového poistenia uskutočnili organizačné zmeny
•	vznikol odbor metodického riadenia a opravných prostriedkov zlúčením odboru metodiky dôchodkového poistenia a odboru opravných prostriedkov, a to za účelom efektívnejšieho vybavovania agendy, ktorá je veľmi úzko previazaná, pričom zlúčením v rámci jedného odboru sa sleduje dosiahnutie optimalizácie výkonu jednotlivých činností,
•	vzniklo oddelenie stratégie a riadenia procesov, ktoré rozpracúva strategické ciele sekcie, analyzuje procesy prebiehajúce v sekcii a zabezpečuje report údajov.
Opravné prostriedky a vymáhanie neprávom vyplatených súm v dôchodkovom poistení
V roku 2011 bolo vybavených 9 611 opravných prostriedkov podaných proti rozhodnutiam o zákonnom nároku na dôchodkovú dávku, 334 odvolaní podaných proti rozhodnutiam krajských súdov a 6 dovolaní podaných proti rozhodnutiam Najvyššieho súdu Slovenskej republiky (NS SR). V rámci opravných prostriedkov v dôchodkovom poistení na krajských súdoch a na NS SR bolo ukončených 5 139 sporov.
Na krajských súdoch (súdy I. stupňa) bolo ukončených 4 856 sporov. Úspešnosť ústredia vo veciach dôchodkového poistenia na krajských súdoch bola 93,27 %.
Na NS SR (súd II. stupňa) bolo v odvolacom konaní ukončených 277 sporov. Úspešnosť ústredia vo veciach dôchodkového poistenia na NS SR bola 67,51 %.
Na NS SR (súd III. stupňa) bolo v dovolacom konaní ukončených 6 sporov. Úspešnosť ústredia v dovolacom konaní bola 67 %.
Neúspešnosť poisťovne v uvedených súdnych konaniach spočívala najmä
•	v zmene pôvodných posudkov posudkovým lekárom z dôvodu rozdielneho posudzovania zdravotného stavu jednotlivými posudkovými lekármi na účely invalidity, 
•	v neúplne zistenom skutkovom stave pri rozhodovaní o nárokoch na dôchodkové dávky a ich výplatu a pri posudzovaní invalidity, 
•	v nepreskúmateľnosti rozhodnutí pre nedostatok dôvodov a pre nedostatok dôvodov posúdenia invalidity, 
•	v nedodržaní postupu stanoveného v § 195 a nasl. zákona o sociálnom poistení, 
•	v odlišnom právnom názore súdov pri aplikácii právnych predpisov.
Najčastejšími dôvodmi súdneho konania boli spory o nárok na invalidný dôchodok a jeho sumu, spory o starobný dôchodok, spory o nárok na predčasný starobný dôchodok, spory o nárok na pozostalostné dôchodky, spory o odňatie dôchodkových dávok, spory o vrátenie neprávom vyplatených súm na dôchodkových dávkach a spory o zvýšenie dôchodkových dávok podľa osobitných právnych predpisov.
Poisťovňa v sledovanom období vymáhala neprávom vyplatené sumy na dôchodkových dávkach na okresných súdoch a krajských súdoch žalobami v 96 prípadoch, z ktorých bolo skončených 12 prípadov. Žalobám ústredia bolo vyhovené v 100 %.
Zabezpečovanie dávkovej prevádzky a zabezpečovanie servisných služieb v ústredí bolo zamerané na plnenie bežných a mimoriadnych úloh a ďalších činností v nasledovnom druhu a rozsahu:
a)	výplata dôchodkových dávok:
•	na základe zmluvy o zabezpečovaní dôchodkovej služby sa vykonávala pravidelná mesačná výplata dôchodkových dávok prostredníctvom Slovenskej pošty, a. s. priemerne 640 852 dôchodcom na 1 374 poštách v 12-tich výplatných termínoch,
•	na základe príkazných zmlúv uzavretých s 13 bankami sa na účty v bankách mesačne poukazovali dôchodkové dávky priemerne 618 342 dôchodcom,
•	do 307 zariadení pre seniorov a domovov sociálnych služieb sa poukazovali dôchodkové dávky v priemere pre 16 585 dôchodcov mesačne hromadným poukazom a pre 3 391 dôchodcov sa dôchodkové dávky poukazovali na účty v bankách,
•	v rámci agendy doplatkového poukazu a osobitných druhov poukazov bolo spracovaných a vyexpedovaných 21 512 poštových poukazov na výplatu a 144 278 bezhotovostných poukazov, ktoré sa realizovali na účty do bánk prostredníctvom systému Štátnej pokladnice.
b)	vstupno-výstupná kontrola automatizovaného spracovania dôchodkovej agendy:
•	v rámci vstupno-výstupnej kontroly dát bolo spracovaných celkom 1 335 856 vstupných a výstupných dokladov automatizovaného spracovania dôchodkovej agendy, z toho bolo:
–	skontrolovaných 222 610 jednotných diernych podkladov a odpisov, vrátane 40 179 vstupných dokladov na vykonanie trvalého zániku výplaty dôchodkov z dôvodu úmrtia dôchodcov,
–	skontrolovaných 167 581 výstupov z podsystému dávkového a zmenového dávkového konania,
–	skontrolovaných a spracovaných 154 642 dotazníkov kontrolných lekárskych prehliadok, detskej evidencie a doručeniek,
–	zapísaných 85 937 žiadostí o dôchodok (z toho bolo 51 720 obalených nových dávkových spisov a označených etiketou čiarového kódu systému IDENT),
–	v rámci spracovania mesačných zásielok na pošty bolo skontrolovaných a vyexpedovaných 349 108 trvalých príkazov na výplatu dôchodkov na pošty vrátane príkazov na výplatu dôchodkov na účty dôchodcov vedených v bankách,
•	v rámci centralizovaného zberu údajov boli zapísané údaje z 355 978 dokladov.
c)	evidencie spisových materiálov a ich spracovanie:
•	v evidencii dávkovej registratúry je uložených cca 2,1 mil. aktívnych a neaktívnych dávkových spisov dôchodcov vedených na vysunutých registratúrnych pracoviskách Kláštorná 2, Šamorín a Hagarova 9, Bratislava,
•	v evidencii nárokových podkladov na vysunutom registratúrnom pracovisku Galvaniho 2, Bratislava je uložených cca 37,5 mil. evidenčných listov dôchodkového poistenia (ELDP) a na založenie do evidencie nárokových podkladov bolo odstúpených z pobočiek a iných subjektov 473 457 ELDP,
•	v evidencii likvidačných dokladov je zaradených približne 2,5 mil. dokladov, a to likvidačných listov, dokladov zrážkovej evidencie a vrátených príkazov na výplatu,
•	k dávkovým spisom bolo pripojených celkom 1 328 930 došlých podaní a výstupných produktov vyhotovených VT, etiketou čiarového kódu systému IDENT bolo označených 139 778 dávkových spisov a priemerne bolo denne prijatých, vydaných, kontrolovaných a distribuovaných na ostatné pracoviská cca 15 962 dávkových spisov na ďalšie konanie,
•	v dávkovej pisárni bolo opísaných 231 918 dokumentov v 162 171 dávkových spisoch.
d)	optický archivačný systém (OAS):
•	na pracovisku OAS bolo zoskenovaných 996 320 zložiek (1 zložka = súbor ELDP patriacich jednému občanovi a zoskenovaných v systéme OAS pod jedným číslom dokladu – čiarový kód, 1 zložka činí 1,16 kusa ELDP), čo predstavuje 1 155 728 ELDP, priemerný denný výkon technologickej linky bol 4 623 ELDP,
•	k 13. januáru 2012 bolo v systéme OAS na diskové pole celkom zapísaných 78 840 819 listov.
Zastavenie výplaty predčasného starobného dôchodku
Hromadné zastavenie výplaty predčasných starobných dôchodkov bolo realizované v súlade s § 293bt zákona o sociálnom poistení v znení zákona č. 543/2010 Z. z.. Zastavenie výplaty bolo vykonané automaticky pomocou VT 22. februára 2011 od výplatného termínu dôchodku v mesiaci marec 2011. Automaticky bola zastavená výplata 9 543 dôchodkov a zastavenie výplaty cca 1 800 dôchodkov bolo potrebné vykonať ručne.
Hromadná úprava dôchodkových dávok
Hromadná úprava dôchodkových dávok a sociálnych dôchodkov realizovaná v súlade s § 82 a § 268 zákona o sociálnom poistení a v súlade s opatrením MPSVR SR č. 344/2011 Z. z., ktorým sa ustanovuje percento zvýšenia dôchodkovej dávky v roku 2012, bola vykonaná s účinnosťou od 1. januára 2012. Celková mesačná suma zvýšenia v rámci hromadnej úpravy bola 14 647 146 Eur. Priemerná mesačná suma zvýšenia bola 9,26 Eur. Výplatu zvýšených dôchodkových dávok poisťovňa zabezpečila od ich výplatného termínu v mesiaci január 2012. Rozhodnutia o realizácii zvýšenia boli postupne zasielané poberateľom dôchodkov od 28. decembra 2011 do 20. januára 2012 v celkovom počte 1 290 794, z toho  15 345 do zahraničia a 16 292 do zariadení pre seniorov a domovov sociálnych služieb. Zvýšenie bolo vykonané automaticky pomocou VT, okrem cca 6 500 dôchodkových dávok, ktoré z technických dôvodov bolo potrebné zvýšiť ručne. Doplatky zvýšenia dôchodkových dávok od 1. januára 2012 do posledného dňa pred splatnosťou v mesiaci január 2012 boli vyplatené v januári 2012.
Poskytnutie vianočného príspevku
Poisťovňa vyplatila poberateľom dôchodkových dávok v mesiaci december 2011 vianočný príspevok podľa zákona č. 592/2006 Z. z. o poskytovaní vianočného príspevku niektorým poberateľom dôchodkov a o doplnení niektorých zákonov v znení neskorších predpisov. Vianočný príspevok v celkovej sume 60 787 629,47 Eur bol vyplatený 1 132 555 poberateľom dôchodku, z toho v sume 66,39 Eur 131 317 poberateľom dôchodku, vo výške nižšej ako 66,39 Eur 1 001 238 poberateľom dôchodku. Priemerná suma na jedného poberateľa vianočného príspevku bola 53,673 Eur. Celková suma výdavkov na vianočný príspevok vrátane nákladov súvisiacich s výplatou bola 61 182 863,50 Eur. 

Procesná analýza
V roku 2011 sa začala realizovať procesná analýza výkonu dôchodkového poistenia. Vzhľadom na zložitosť procesov sa projekt realizuje vlastnými kapacitami. Bol vypracovaný popis a model súčasného stavu vnútorných procesov sekcie dôchodkového poistenia.
Ďalšie údaje z oblasti dôchodkového poistenia sú uvedené v prílohách 3 až 5. 

C. IV. Nemocenské poistenie, úrazové poistenie, poistenie v nezamestnanosti a garančné poistenie a lekárska posudková činnosť
C. IV. 1. Nemocenské poistenie
Výkon agendy nemocenského poistenia v pobočkách spočíval v posudzovaní nároku poistencov na jednotlivé nemocenské dávky (ND) poskytované zo systému nemocenského poistenia, v rozhodovaní o týchto dávkach a zabezpečení výplaty dávok včas a v správnej výške. Súčasne pobočky vystavovali potvrdenia pre klientov, poskytovali súčinnosť orgánom verejnej moci, súdom a iným oprávneným subjektom, vybavovali agendu dávok v chorobe a materstve osobám migrujúcim v rámci EÚ a vykonávali množstvo súvisiacich činností.  
Hlavnú činnosť útvarov nemocenského poistenia pobočiek možno zhrnúť nasledovne
•	počet vyplatených ND	1 683 856,
•	suma vyplatených ND	381 441 593,34 Eur,
•	počet vydaných rozhodnutí	710 738,
•	počet vystavených potvrdení	504 377,
•	počet podaní vybavených bez vydania rozhodnutia	471 034.
V roku 2011 došlo k nárastu počtu vyplatených ND o 45 815 prípadov (+ 2,80%), sumy vyplatených nemocenských dávok o 43 062 878,52 Eur (+ 12,72%), počtu vydaných rozhodnutí o 27 970 rozhodnutí (+ 4,10%) a počtu vybavených podaní o 73 922 podaní (+ 18,61%).
V súvislosti s výkonom agendy osôb migrujúcich v rámci EÚ podľa príslušných koordinačných nariadení pobočky v roku 2011 vystavili a potvrdili na účely posudzovania nároku na peňažné dávky v chorobe a v materstve spolu 2 146 E – formulárov. V súvislosti s nariadeniami EÚ vykonávali pobočky ako inštitúcie členského štátu bydliska na žiadosť príslušnej inštitúcie v inom členskom štáte potrebné administratívne overovania slovenských vnútroštátnych tlačív, ktoré od 1. mája 2010 slúžia okrem E - formulárov na účely uplatnenia nároku na peňažné dávky v chorobe a materstve. 
Ústredie pravidelne mesačne sledovalo vývoj počtu uplatnených a zamietnutých nárokov na ND z ochrannej lehoty po skončení nemocenského poistenia.
Počet uplatnených a vyplatených ND z ochrannej lehoty medziročne narastal, ale v roku 2011 došlo k poklesu týchto ND
Rok	Uplatnené	Zamietnuté	Vyplatené	
2009	123 322	2 184	121 138	
2010	135 459	1 871	133 588	
2011	118 557	1 752	116 805	

Opravné prostriedky v nemocenskom poistení
Ústrediu bolo v rámci rozhodovania o odvolaniach podaných proti prvostupňovým rozhodnutiam pobočiek vo veciach ND, doručených spolu 466 odvolaní s príslušnými spisovými materiálmi. V rámci druhostupňového konania vydalo spolu 458 rozhodnutí a 27 odpovedí na oneskorené podania, z toho:
Druhostupňové rozhodnutia s výsledkom konania/odpovede na oneskorené podania	Počet	%	
Potvrdené rozhodnutia pobočky	380	78,35	
Zmenené rozhodnutia pobočky	32	6,60	
Zrušené rozhodnutia pobočky  a vrátené na nové prejednanie a rozhodnutie	16	3,30	
Zrušené rozhodnutia pobočky	4	0,82	
Zastavené konanie	21	4,33	
Prerušenie konania	5	1,03	
Odpovede na oneskorené podania	27	5,57	
Spolu	485	100,00	
V roku 2011 bolo podaných spolu 6 žalôb na súdy proti rozhodnutiam poisťovne, z toho v 4 prípadoch bola zamietnutá žaloba (rozsudok zatiaľ nie je právoplatný) a v 2 prípadoch pojednávanie zatiaľ nebolo vytýčené.
V roku 2011 rozhodovali súdy spolu o 4 žalobách podaných pred rokom 2011 s nasledovným výsledkom: NS SR v 1 prípade potvrdil rozhodnutie krajského súdu, ktorým bola zamietnutá žaloba, krajský súd v 1 prípade zamietol žalobu a v 1 prípade vec vrátil na nové prejednanie a rozhodnutie okresnému súdu a okresný súd v 1 prípade pojednávanie odročil.
C. IV. 2. Úrazové poistenie
Výkon agendy úrazového poistenia a rozhodovacia činnosť 
Pobočky evidovali k 31. decembru 2011 celkom 180 121 poistných udalostí, z toho v roku 2011 bolo zaregistrovaných 13 597 nových pracovných úrazov a 406 chorôb z povolania. Dávka úrazového poistenia (DÚP) bola poskytovaná celkove 19 347 poberateľom, z toho 18 150 poškodeným následkom pracovného úrazu, 1 124 poškodeným následkom choroby z povolania a 73 pozostalým či iným oprávneným osobám po poškodenom. V pobočkách bolo uplatnených celkom 25 088 žiadostí o DÚP.
V 421 prípadoch oznámených poistných udalostí, ku ktorým došlo mimo územia SR (v krajinách EÚ a štátoch EHP), boli tieto prípady riešené v súlade s nariadením Rady (EHS) č. 1408/71 o uplatňovaní systémov sociálneho zabezpečenia na zamestnancov, samostatne zárobkové činné osoby a ich rodiny, ktorí sa pohybujú v rámci spoločenstva (ďalej len „nariadenie Rady (EHS) č. 1408/71“) .
Na základe konaní o nároku na DÚP a na jej výplatu vydali pobočky 21 493 rozhodnutí, z toho bolo 20 716 rozhodnutí o priznaní nároku na DÚP a jej výplatu, 4 rozhodnutia o priznaní nároku na DÚP a nepriznaní nároku na jej výplatu, 662 rozhodnutí o nepriznaní nároku na DÚP a 111  rozhodnutí o zániku nároku na DÚP.
V rámci konania vydali pobočky ďalších 875 rozhodnutí, z toho bolo 97 o zastavení konania, 759 o prerušení konania a 19 iných (napr. o povinnosti nahradiť neprávom vyplatené sumy DÚP). V súvislosti s výkonom dávkovej agendy úrazového poistenia vydali pobočky celkom 13 136 výziev a vybavili ďalších 40 902 podaní (napr. súčinností), ktoré nesúviseli priamo s konaniami o DÚP, čo predstavuje nárast oproti roku 2010 o takmer 19%.
V roku 2011 pobočky realizovali 39 075 výplat plnení vo finančnom objeme takmer 18 665 915 Eur.
Pobočky zastupovali poisťovňu v 450 súdnych konaniach, v rámci ktorých sa zúčastnili ako účastník súdneho sporu v postavení odporcu, odporcu v 2. rade alebo vedľajšieho účastníka na 405 súdnych pojednávaniach, ktoré sú spojené s náročnou prípravou stanoviska a jeho obhajobou. Dokumentuje to suma nárokov uplatňovaných v súdnych konaniach ukončených v roku 2011, napr. len na náhrade za bolesť dosahovala vyše 1 221 tis. Eur a na náhrade za sťaženie spoločenského uplatnenia približne 2 611 tis. Eur. Z týchto súm bolo v rámci súdnych konaní ukončených v roku 2011 priznaných súdom a vyplatených na náhrade za bolesť 191 tis. Eur a na náhrade za sťaženie spoločenského uplatnenia 725 tis. Eur. Z celkovej výšky uplatňovaných nárokov na náhradu za bolesť a náhradu za sťaženie spoločenského uplatnenia (3 832 tis. Eur) boli v súdnych konaniach priznané nároky iba v 23,90% pôvodne uplatňovanej sumy. Celková suma priznaných nárokov zo súdnych konaní ukončených v roku 2011 bola v úhrne 993,4 tis. Eur.
Ústredie vydalo 771 rozhodnutí (týkajúcich sa úrazových rent alebo pozostalostných úrazových rent), z toho 506 o priznaní nároku na dávku a na jej výplatu, 53 o priznaní nároku na dávku a nepriznaní nároku na jej výplatu, 112 o nepriznaní nároku na dávku a na jej výplatu a 100 rozhodnutí o zániku nároku na dávku. V rámci konaní bolo ústredím vydaných ďalších 184 rozhodnutí, z toho 34 o prerušení konania, 60 o zastavení konania vo veci uplatňovaného nároku na úrazovú rentu alebo pozostalostnú úrazovú rentu a 90 iných rozhodnutí.
Ústredie zabezpečilo u 6 853 poberateľov zvýšenie (valorizáciu) úrazovej renty a pozostalostnej úrazovej renty na základe § 82 zákona o sociálnom poistení a opatrenia MPSVR SR č. 344/2011 Z. z., ktorým sa ustanovuje percento zvýšenia dôchodkovej dávky v roku 2012, od 1. januára 2012 o 3,3%. 
Počet poberateľov, ktorým boli v roku 2011 vyplácané úrazové renty, bol 7 104, z toho 2 614 poberateľov následkom pracovného úrazu, 4 289 poberateľov následkom choroby z povolania a 201 pozostalých po poškodenom alebo iných oprávnených osôb. Celkovo im bolo vyplatených 82 354 plnení, z toho 2 906 plnení predstavovali pozostalostné úrazové renty a 79 448 plnení úrazové renty. Úhrnná vyplatená suma obidvoch dávok predstavovala finančný objem 22 647 259,12 Eur. 
Ústredie zabezpečovalo spracovanie podkladov pre zúčtovanie plnení vyplatených v roku 2004 a 2005, vyplývajúcich zo zodpovednosti zamestnávateľa za škodu pri pracovnom úraze a chorobe z povolania vzniknutých pred 26. novembrom 1993, ktorých výplatu prevzala poisťovňa od 1. januára 2004 na základe § 272 zákona o sociálnom poistení od zamestnávateľov. Napriek tomu, že príslušné ustanovenie zákona o sociálnom poistení zaväzovalo zamestnávateľa odovzdať do 31. decembra 2003 súvisiace doklady preukazujúce nárok na vyplácané plnenia, ktorých výplatu mala prevziať poisťovňa od 1. januára 2004, ich odovzdávanie pokračovalo aj v roku 2011, kedy pobočky prevzali ďalších 19 výplat plnení, pričom preverovali na základe prevzatých dokladov, či trvá nárok na výplatu plnenia aj odo dňa prevzatia výplaty a či vyplácaná suma plnenia bola určená v súlade s platnými predpismi účinnými do 31. decembra 2003.
Opravné prostriedky v úrazovom poistení 
V roku 2011 bolo vydaných 209 druhostupňových rozhodnutí o odvolaniach pobočiek proti rozhodnutiam o DÚP, z toho bolo 176 meritórnych rozhodnutí, 16 rozhodnutí o prerušení konania, 14 rozhodnutí na základe rozsudkov krajských súdov a 3 meritórne rozhodnutia na základe protestu prokurátora krajskej prokuratúry.
Do konca roka bolo v súvislosti s konaním o úrazovú rentu doručených 102 opravných prostriedkov proti rozhodnutiam o nárokoch na úrazovú rentu.
Ústredie podalo v súvislosti s preskúmavaním opravných prostriedkov na príslušný krajský súd spolu 109 vyjadrení. 
V sledovanom období bolo vydaných 74 súdnych rozhodnutí v súvislosti s preskúmavaním opravného prostriedku.
V rámci ostatnej súdnej agendy ústredie vybavovalo celkom 94 podaní, a to žaloby proti nečinnosti poisťovne, žaloby vo veciach úrazovej renty, žaloby proti rozhodnutiam ústredia o odvolaniach proti rozhodnutiam pobočiek a rozhodnutiam pobočiek o nárokoch poškodených na dávku, odvolania poškodených proti rozhodnutiam súdov, žiadosti verejného ochrancu práv, podnety na krajskú prokuratúru, žiadosti o stanoviská na odborné útvary ústredia a na MPSVR SR. 
C. IV. 3. Poistenie v nezamestnanosti a garančné poistenie
C. IV. 3. 1. Poistenie v nezamestnanosti
Pobočkám bolo v roku 2011 doručených 630 176 podaní týkajúcich sa dávky v nezamestnanosti (DvN), z toho 208 536 žiadostí o DvN. V porovnaní s rokom 2010 to predstavuje nárast o 6% (v roku 2010 to bolo 593 396 podaní). Pobočky vydali celkovo 264 135 rozhodnutí (v roku 2010 to bolo 262 201 rozhodnutí).
Výdavky na DvN predstavovali sumu 163 513 tis. Eur. Priemerná mesačná suma vyplatená na jedného poberateľa dávky predstavovala 323,25 Eur. Najvyššia priemerná suma dávky bola v územnej pôsobnosti pobočky Bratislava (454,02 Eur), najnižšiu priemernú sumu dávky vyplácala pobočka Dolný Kubín (255,78 Eur).
Najvyšší počet 45 617 poberateľov DvN bol vykázaný v apríli 2011 a najnižší 38 235 v januári 2011. Priemerný mesačný počet poberateľov DvN v roku 2011 bol 42 153.
Vývoj ukazovateľov - dávka v nezamestnanosti 
Rok	Výdavky DvN
(v tis. Eur)*	Priemerný mesačný počet poberateľov DvN	Priemerná mesačná suma DvN vyplatená na jedného poberateľa 
(v Eur)*	
2009	172 579	50 602	284,30	
2010	150 682	43 002	292,01	
2011	163 513	42 153 	323,25	
V priebehu roka pobočky riešili aj 14 459 prípadov vo veciach DvN súvisiacich s koordinačnými nariadeniami uplatňovanými vo vzťahu k členským štátom EÚ, EHP a Švajčiarskej konfederácie Pri posudzovaní nároku na DvN sa v zmysle koordinačných nariadení zhodnocujú aj doby poistenia v nezamestnanosti nadobudnuté v iných členských štátoch EÚ. Na tento účel bolo prijatých, resp. vyžiadaných 11 741 formulárov, ktorými príslušné inštitúcie jednotlivých štátov EÚ potvrdili získané doby poistenia, zamestnania a samostatnej zárobkovej činnosti. Najviac ich bolo vo vzťahu k Veľkej Británii (3 699), Českej republike (3 230) a Maďarsku (1 129). 
Pre žiadateľov alebo príslušné inštitúcie iných členských štátov EÚ vydali pobočky 2 173 formulárov potvrdzujúcich získané doby poistenia, zamestnania a samostatnej zárobkovej činnosti na území SR. Najvyšší počet formulárov bol vydaný pre Českú republiku (641), Maďarsko (503) a Taliansko (486).
V roku 2011 sa zvýšil počet žiadateľov, ktorí ako nezamestnané osoby splnili podmienky nároku na DvN podľa právnych predpisov iného členského štátu EÚ, na územie SR si prišli hľadať zamestnanie a súčasne si zachovali nárok DvN, ktorý im vznikol v inom členskom štáte (tzv. import). V priebehu roka 2011 pobočky evidovali 491 takýchto žiadostí. V porovnaní s predchádzajúcimi rokmi sa výrazne zvýšil aj počet žiadostí nezamestnaných osôb, ktoré splnili podmienky nároku na DvN podľa právnych predpisov SR, odišli do iného členského štátu EÚ, aby si tam hľadali zamestnanie a zároveň si zachovali nárok na DvN, ktorý im vznikol podľa právnych predpisov SR (tzv. export). Pobočky v roku 2011 evidovali 54 žiadostí o export DvN.
Vývoj ukazovateľov o migrujúcich pracovníkoch za oblasť dávky v nezamestnanosti
Rok	Prijaté formuláre 	Vystavené formuláre 	Import DvN	Export DvN	SPOLU	
2009	21 337	3 027	480	17	24 861	
2010	12 343	2 368	383	16	15 110	
2011	11 741	2 173	491	54	14 459	
V roku 2011 začali v zmysle článku 65 odsek 6 a7 Nariadenia (ES) č. 883/2004 a článku 70 vykonávacieho nariadenia č. 987/2009, inštitúcie sociálneho zabezpečenia členských štátov EÚ vrátane poisťovne, na ktorých území osoby naposledy vykonávali zárobkovú činnosť, realizovať úhrady (tzv. refundácie) DvN, ktorá bola nezamestnaným osobám poskytovaná inštitúciou štátu ich bydliska.
Poisťovni bolo z inštitúcií sociálneho zabezpečenia členských štátov EÚ v I. polroku 2011 doručených 86 žiadostí o náhradu DvN a 219 takýchto žiadostí v II. polroku 2011. Poisťovňa uplatnila náhrady voči príslušným členským štátom v I. polroku 2011 v 921 prípadoch v sume 1 895 tis. Eur a v II. polroku 2011 v 2 286 prípadoch v sume  5 042 tis. Eur.
C. IV. 3. 2. Garančné poistenie
Pobočkám bolo doručených 5 823 podaní týkajúcich sa garančného poistenia, z toho 4 022 žiadostí o dávku garančného poistenia (DGP). Pobočky vydali celkovo 6 186 rozhodnutí. 
Použitie prostriedkov z garančného poistenia je určené na uspokojovanie nárokov zamestnancov v prípade platobnej neschopnosti zamestnávateľa. 
V roku 2011 bolo celkom 186 platobne neschopných zamestnávateľov, ktorých zamestnancom bola poskytnutá DGP. 
Poisťovňa vyplatila na DGP 6 888 tis. Eur. Priemerná vyplatená suma DGP bola vo výške 1 078,00 Eur. V roku 2011 sa zvýšil počet poberateľov DGP a počet platobne neschopných zamestnávateľov, avšak výdavky na DGP a priemerná suma DGP sa v porovnaní s rokom 2010 znížili. Uvedené bolo spôsobené výplatou preddavkov DGP a doplatkov do výšky minimálnej mzdy na konci roka 2011. 

Vývoj ukazovateľov - dávka garančného poistenia
Rok	Počet platobne neschopných zamestnávateľov	Počet poberateľov DGP	Výdavky DGP 
(v tis. Eur)*	Priemerná suma DGP (v Eur)*	
2009	174	8 114	9 872	1 216,70	
2010	174	6 048	8 578	1 418,30	
2011	186	6 390	6 888	1 077,99	
Opravné prostriedky v poistení v nezamestnanosti a v garančnom poistení
Ústredie v rámci rozhodovania o odvolaniach podaných proti prvostupňovým rozhodnutiam pobočiek vo veciach DvN a DGP vybavilo v roku 2011 celkovo 662 odvolaní v zákonnej lehote. Z uvedeného počtu sa 634 odvolaní týkalo DvN a 28 odvolaní bolo vo veci DGP. V porovnaní s rokom 2010 narástol počet odvolaní v predmetnej oblasti o 14,7 %.
Okrem uvedeného boli v 22 prípadoch spracované podrobné vyjadrenia krajským súdom a v 9 prípadoch pre NS SR, v konaniach pri preskúmavaní právoplatných rozhodnutí podľa Občianskeho súdneho poriadku. Na základe vyžiadania verejného ochrancu práv bolo poskytnuté stanovisko v 17 prípadoch.
C. IV. 4. Lekárska posudková činnosť pri výkone sociálneho poistenia
Lekárska posudková činnosť nemocenského poistenia
V oblasti lekárskej posudkovej činnosti nemocenského poistenia priemerné percento dočasnej pracovnej neschopnosti (DPN) v SR dosiahlo 3,933%. V porovnaní s rokom 2010 je to o 0,004 % menej. 
Najnižšie a najvyššie priemerné percento DPN v roku 2011 vykazovali pobočky nasledovne:
najnižšie % DPN	najvyššie %  DPN	
Bratislava  	2,211	Svidník	8,507	
Žiar nad Hronom	2,354	Stará Ľubovňa	8,018	
Rožňava	2,507	Vranov nad Topľou	7,725	
Priemerná doba trvania 1 prípadu DPN v roku 2011 bola 45,64 dňa, v roku 2010 bola 46,94 dňa, čo je pokles o 1,30 dňa.
Kontrolu posudzovania spôsobilosti na prácu vykonávali posudkoví lekári pobočiek v celkovom počte 165,99 funkčných lekárskych miest u 3 329 ošetrujúcich lekárov. Celkom vykonali kontrolu u 614 695 dočasne práceneschopných osôb (v roku 2010 u 480 007 dočasne práceneschopných). 
Z celkového počtu 736 806 novohlásených prípadov DPN, počet kontrolovaných práceneschopných na 100 novohlásených práceneschopných bol 85,17. Pri kontrole posudzovania spôsobilosti na prácu bola DPN kontrolovaných dočasne práceneschopných ukončená celkom v 54 842 prípadoch, t. j. 8,92 % z počtu kontrolovaných dočasne práceneschopných osôb. Z uvedeného počtu ukončených prípadov bolo na podnet posudkových lekárov ukončených 15 053 prípadov, čo je 27,45 %. 
Na podnet posudkového lekára o ukončenie DPN vyjadrili ošetrujúci lekári nesúhlas v 5 017 prípadoch, čo je 0,82 % z celkového počtu kontrolovaných dočasne práceneschopných.
Kontrola posudzovania spôsobilosti na prácu v ambulanciách ošetrujúcich lekárov, u ktorých boli zistené nepriaznivé ukazovatele vývoja DPN, bola vykonávaná spravidla v 2 týždňových intervaloch, v ambulanciách ostatných ošetrujúcich lekárov v 3 až 4 týždňových intervaloch. 
Na jedného posudkového lekára pripadá priemerne 3,95 kontrol posudzovania spôsobilosti na prácu za týždeň a 74,06 kontrolovaných dočasne práceneschopných za týždeň (v roku 2010 to bolo 57,08 kontrolovaných dočasne práceneschopných za týždeň). 
Kontrolu dodržiavania liečebného režimu dočasne práceneschopného poistenca vykonávalo v roku 2011 46 zamestnancov pobočiek, ktorí vykonali celkom 94 049 kontrol (v roku 2010 to bolo 91 054 kontrol). Na jedného zamestnanca pripadlo týždenne priemerne 39,46 kontrol dodržiavania liečebného režimu. 
Z celkového počtu 94 049 kontrolovaných dočasne práceneschopných bolo podozrenie z porušenia liečebného režimu zistené v 20 084 prípadoch, z ktorých 4 721 poistencom bola DPN ukončená ošetrujúcim lekárom, ospravedlnených ošetrujúcimi lekármi bolo 14 777 poistencov. Po prešetrení bolo overené porušenie liečebného režimu v 386 prípadoch, v ktorých bol realizovaný hmotný postih v oblasti poskytovania nemocenského. Celkový hmotný postih z dôvodov porušenia liečebného režimu bol 33 438,59 Eur. 
Za porušenie povinností poistenca stanovených v § 227 zákona o sociálnom poistení pobočky uložili právoplatným rozhodnutím 200 pokút s celkovým postihom v sume 2 162,60 Eur. 
V rámci lekárskej posudkovej činnosti dôchodkového poistenia bolo prerokovaných celkom 77 879 prípadov, čo je o 891 prípadov menej ako v roku 2010.
Zisťovacích prehliadok na účely invalidity bolo vykonaných 29 229, čo je 37,53 % prípadov z celkového počtu 77 879. Z toho bola:
•	v 16 905 prípadoch	uznaná invalidita s mierou poklesu schopnosti vykonávať zárobkovú činnosť viac ako 40 %, ale najviac 70 %,
•	v 7 472 prípadoch	uznaná invalidita s mierou poklesu schopnosti vykonávať zárobkovú činnosť viac ako 70 %, 
•	v 4 852 prípadoch	neuznaná invalidita.
Z celkového počtu 29 229 zisťovacích prehliadok bolo 642 vykonaných podľa § 293ax, ods. 1 zákona o sociálnom poistení v znení zákona č. 449/2008 Z. z., z toho: 
•	v 408 prípadoch	uznaná invalidita s mierou poklesu schopnosti vykonávať zárobkovú činnosť viac ako 40 %, ale najviac 70 %,
•	v 222 prípadoch	uznaná invalidita s mierou poklesu schopnosti vykonávať zárobkovú činnosť viac ako 70 %, 
•	v 12 prípadoch	neuznaná invalidita. 
Kontrolných lekárskych prehliadok bolo vykonaných celkovo 45 737, pričom bola: 
•	v 24 546 prípadoch	invalidita uznaná naďalej s mierou poklesu schopnosti vykonávať zárobkovú činnosť viac ako 40 %, ale najviac 70 %,
•	v 16 491 prípadoch	invalidita uznaná naďalej s mierou poklesu schopnosti vykonávať zárobkovú činnosť viac ako 70 %,
•	v 883 prípadoch	zmena invalidity na nižšiu % skupinu,
•	v 3 584 prípadoch	zmena invalidity na vyššiu % skupinu,
•	v 233 prípadoch	neuznaná invalidita.

Výkony na účely ostatných dôchodkových dávok:
Na účely bezvládnosti bolo prerokovaných 65 prípadov, z toho bolo 22 uznaných naďalej čiastočne bezvládnych, 24 prevažne bezvládnych, 16 úplne bezvládnych a 3 neuznané.
Na účely sirotského dôchodku bolo posúdených 400 prípadov, z toho bola nezaopatrenosť dieťaťa uznaná v 360 prípadoch a neuznaná v 40 prípadoch.
V konaní o opravnom prostriedku bolo v pobočkách posúdených celkom 2 979 prípadov. 
V rámci lekárskej posudkovej činnosti úrazového poistenia bolo celkom prerokovaných 4 551 prípadov, z toho: 
•	552 zisťovacích lekárskych prehliadok na účely úrazovej renty
-	461 prípadov uznaných,
-	91 prípadov neuznaných,
•	107 prípadov na jednorazové vyrovnanie
-	97 prípadov uznaných,
-	10 prípadov neuznaných,
•	2 614 kontrol bodového ohodnotenia pracovného úrazu, alebo choroby z povolania, na účely náhrady za bolesť a náhrady za sťaženie spoločenského uplatnenia, z toho v 657 prípadoch posudkový lekár nesúhlasil s posudkom ošetrujúceho lekára,
•	874 kontrol posudzovania účelnosti nákladov spojených s liečením, z toho negatívny posudok bol vydaný v 104 prípadoch.
V ústredí jedenásť posudkových lekárov ukončilo 3 683 prípadov pri celkovom počte 1 018 zasadnutí takto:
•	2 177 prípadov pri zisťovacích lekárskych prehliadkach vo veci invalidity,
•	639 prípadov pri kontrolných lekárskych prehliadkach vo veci invalidity,
•	1 prípad vo veci posudzovania stupňa bezvládnosti, 
•	45 prípadov poklesu pracovnej schopnosti na účely úrazovej renty,
•	620 prípadov opakovaného posudzovania na dožiadanie príslušného súdu,
•	131 ostatných prípadov,
•	70 prípadov zastavenia konania.
Posudková chybovosť sa sledovala formou recenzie lekárskych správ pri zisťovacích a kontrolných lekárskych prehliadkach, v prípade zmenových posudkov spracovaných v pobočkách. Za rok 2011 bolo zrecenzovaných 36 449 lekárskych správ.
Ústredie vykonáva aj špecifickú recenznú činnosť, ktorá spočíva v kontrole lekárskych správ posudkových lekárov pobočiek vykonávaných v rámci realizácie rozsudkov príslušných súdov. V roku 2011 bolo takto zrecenzovaných celkom 194 lekárskych správ. 
Celková úhrada za zdravotné výkony na účely sociálneho poistenia za rok 2011 predstavovala sumu 1 641 044,28 Eur (pokles oproti roku 2010 o 20 370,86 Eur). Dôvodom poklesu sú zmeny administratívnych postupov vo veci vykonávania kontrolných lekárskych prehliadok. Výpis zo zdravotnej dokumentácie na tlačive Prehliadka zisťovacia-kontrolná posudkový lekár žiada od ošetrujúceho lekára len v odôvodených prípadoch, a to napr. pri predpokladanej zmene posudkového záveru.
C. V. Ekonomika a správa fondov
C. V. 1. Rozpočet a jeho plnenie 
Rozpočet poisťovne na rok 2011 schválila NR SR uznesením č. 247 zo dňa 15. decembra 2010 s tým, že predpokladané zdroje celkom dosiahnu 6 735,5 mil. Eur a výdavky 6 254,9 mil. Eur. 
Dňa 2. decembra 2010 bol schválený zákon č. 543/2010 Z. z., ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a o zmene a doplnení niektorých zákonov s účinnosťou od 1. januára 2011.
Dopad zmien medzi zapracovanou a schválenou novelou zákona o sociálnom poistení na hospodárenie poisťovne bol premietnutý do „upraveného rozpočtu Sociálnej poisťovne“ (ďalej len „rozpočet“)
Skutočné príjmy poisťovne v období január až december 2011 (bez prevodu z roku 2010) dosiahli výšku 6 253,8 mil. Eur, čo je 98,63 %-né plnenie rozpočtu. V príjmoch je zahrnutých 1 446,2 mil. Eur zo štátneho rozpočtu Slovenskej republiky (ŠR), v tom v základnom fonde starobného poistenia 1 402,4 mil. Eur na krytie deficitu v dôsledku zavedenia II. piliera a v rezervnom fonde solidarity 43,8 mil. Eur v zmysle § 293bg ods. 3 zákona o sociálnom poistení, ktorým bola znížená sadzba poistného do rezervného fondu solidarity v období od 1. apríla 2009 do 31. decembra 2010 pre povinne dôchodkovo poistenú samostatne zárobkovo činnú osobu.
Výdavky (náklady) poisťovne v hodnotenom období dosiahli výšku 6 132,6 mil. Eur, čo je plnenie na 97,80 %. Tvorba fondov celkom (vrátane zostatkov z minulého roka) bola v sume 6 689,5 mil. Eur, čo je 99,46 %-né plnenie rozpočtu na rok 2011.
Hospodárenie poisťovne v bežnom roku skončilo bilančným rozdielom 121,2 mil. Eur, čo je o 51,1 mil. Eur viac ako sa predpokladalo v rozpočte. Spolu s prevodom zostatkov finančných prostriedkov z roku 2010 skončilo hospodárenie poisťovne k 31. decembru 2011 bilančným rozdielom 556,9 mil. Eur, čo je o 102,1 mil. Eur viac, ako sa predpokladalo v  rozpočte.
Základné fondy a rezervný fond solidarity
Hospodárenie poisťovne v základných fondoch a rezervnom fonde solidarity v bežnom roku skončilo prebytkom 118,2 mil. Eur. Jediný fond, ktorý bol deficitný, bol základný fond starobného poistenia (- 1 027,5 mil. Eur). V ostatných základných fondoch bola tvorba fondu vyššia ako výdavky. Deficit základného fondu starobného poistenia bol vykrytý čiastočne zostatkom finančných prostriedkov z roku 2010, použitím prostriedkov rezervného fondu solidarity (785,0 mil. Eur) a finančnou výpomocou z ostatných prebytkových základných fondov v zmysle § 293ai zákona o sociálnom poistení (380,0 mil. Eur). 
Po vykrytí deficitu v dôchodkovom poistení bilančný rozdiel v jednotlivých fondoch bol 
k 31. decembru 2011 takýto:
•	základný fond nemocenského poistenia	46,3 mil. Eur
•	základný fond starobného poistenia	267,4 mil. Eur
•	základný fond invalidného poistenia	68,8 mil. Eur
•	základný fond úrazového poistenia	26,3 mil. Eur
•	základný fond garančného poistenia	49,4 mil. Eur
•	základný fond poistenia v nezamestnanosti 	38,8 mil. Eur
•	rezervný fond solidarity	16,4 mil. Eur
V roku 2011 vytvorila poisťovňa základné fondy a rezervný fond solidarity v sume 6 529,8 mil. Eur, vrátane zostatkov z predchádzajúceho roka a použila 6 016,4 mil. Eur. Hospodárenie týchto fondov skončilo s bilančným rozdielom 513,4 mil. Eur, čo je oproti rozpočtu viac o 60,2 mil. Eur.
Základný fond príspevkov na starobné dôchodkové sporenie
Na SDS boli postúpené príspevky dôchodkovým správcovským spoločnostiam v roku 2011 spolu s penále v sume 839,9 mil. Eur, čo je v porovnaní s rozpisom viac o 3,5 mil. Eur. 
Správny fond sa v roku 2011 tvoril
•	vo výške 2,4 % z poistného, z odplaty za postúpenú pohľadávku na poistnom, čo predstavuje 113,9 mil. Eur, 
•	vo výške 0,5 % z vybraných príspevkov na SDS, čo predstavuje 4,3 mil. Eur,
•	a z ostatných príjmov v zmysle zákona o sociálnom poistení v sume 1,1 mil. Eur.
Spolu s prevodom zostatku z roku 2010 boli v roku 2011 disponibilné zdroje správneho fondu v sume  159,7 mil. Eur. Na zabezpečenie prevádzky použila poisťovňa 116,2 mil. Eur, t.j. o 43,5 mil. Eur menej ako mala vytvorené zdroje v správnom fonde.
Hospodárenie poisťovne za rok 2011 je detailnejšie rozpracované v Správe o hospodárení Sociálnej poisťovne za rok 2011 a v Účtovnej závierke Sociálnej poisťovne za rok 2011.
C. V. 2. Výber poistného 
Výber poistného a príspevkov na SDS (ďalej len „poistné“) je kľúčovou činnosťou poisťovne pri financovaní sociálneho poistenia. Úspešnosť výberu poistného sa pravidelne mesačne vyhodnocovala. Ukazovateľ úspešnosti výberu poistného vyjadruje platobnú disciplínu odvádzateľov (právnických a fyzických osôb) voči poisťovni, ako aj úroveň vzájomnej komunikácie odvádzateľov poistného a pobočiek, vrátane kvality práce pobočiek s pohľadávkami súvisiacimi s nezaplateným  poistným. 
Ukazovateľ úspešnosti výberu poistného je stanovený ako pomer uhradeného predpísaného poistného a príspevkov na SDS, pokút a penále a ich predpisu.
Vývoj úspešnosti výberu bežného poistného za obdobie od januára 2011 do decembra 2011
01/2011	02/2011	03/2011	04/2011	05/2011	06/2011	07/2011	08/2011	09/2011	10/2011	11/2011	12/2011	
89,94%	103,68%	103,14%	102,53%	101,33%	105,22%	105,69%	105,24%	104,28%	105,90%	105,23%	104,89%	
Úspešnosť výberu poistného je v porovnaní s rokom 2010 (98,45%) vyššia o 6,44 %. Dosiahnutie stanoveného ukazovateľa úspešnosti výberu poistného bolo pre pobočky jedným z cieľov na základe ktorých bola pobočka hodnotená.
Vstupom SR do EÚ sa aj na občanov SR vzťahujú práva a povinnosti vyplývajúce z právnych predpisov EÚ. Jedným zo základných práv, ktoré zaručujú právne predpisy EÚ, je právo osôb na voľný pohyb. Pre oblasť sociálneho zabezpečenia z toho vyplýva povinnosť členských štátov zaobchádzať s migrujúcimi občanmi EÚ a Európskeho združenia voľného obchodu rovnako ako s vlastnými štátnymi príslušníkmi, t.j. tak, aby nebola obmedzená ich možnosť pracovať v jednotlivých členských krajinách. SR, v oblasti voľného pohybu osôb akceptovala návrh doterajších členských štátov EÚ, že počas prechodného obdobia, bude právo voľného pohybu osôb obmedzené.
Táto prechodná úprava voľného pohybu osôb znamená, že občania SR musia získať povolenie na zamestnanie v štáte EÚ aj po vstupe do EÚ. Z tohto dôvodu poisťovňa v roku 2011 na základe žiadostí o vystavenie formulárov E 101 vystavila 60 034 formulárov E 101. 
Poisťovňa v oblasti výberu poistného na základe žiadostí o súčinnosť počas celého roka poskytovala údaje  z IS v prípadoch, ak to ustanovoval osobitný predpis, napr. orgánom verejnej moci, súdom, daňovým úradom a na základe žiadostí potvrdzoval údaje dotknutým osobám, celkom bola súčinnosť poskytnutá v 1 067 prípadoch.
Rozhodovacia činnosť vo veciach poistného, príspevkov na SDS, penále, pokút a vo veci vzniku, resp. zániku sociálneho poistenia 
V rámci rozhodovacej činnosti pobočky vydali celkom 455 349 rozhodnutí.
Rozhodnutia boli vydané vo veci	Počet rozhodnutí	
poistného a penále zamestnávateľovi, SZČO, SO (r. 1993 - 2003)	1 705	
poistného osobe dobrovoľne pokračujúcej v účasti na DZ, alebo osobe zárobkovo činnej v cudzine a poistné na nemocenské poistenie SZČO, ktorej nevznikla povinná účasť + penále (r. 2001 – 2003)	63	
poistné dobrovoľne poistenej fyzickej osobe (NP, DP, PvN) (r. 2004 – 2011) 	36 779	
penále dobrovoľne poistenej fyzickej osobe (NP, DP, PvN) (r. 2004 – 2011)	8 397	
poistného zamestnávateľovi (r. 2004 - 2011) 	181 598	
poistného SZČO (r. 2004 - 2011)	103 241	
penále zamestnávateľovi a SZČO (r. 2004 - 2011) 	94 842	
poistného a zvýšeného poistného na poistenie zodpovednosti zamestnávateľa za škodu pri pracovnom úraze a pri chorobe z povolania		4 228	
penále na poistenie zodpovednosti zamestnávateľa za škodu pri pracovnom úraze a pri chorobe z povolania	194	
poistného a príspevku na poistenie v nezamestnanosti + penále	1 343	
pokuty zamestnávateľovi a SZČO	4 486	
účasti na nemocenskom poistení a dôchodkovom zabezpečení zamestnávateľovi a SZČO, DPO	9 412	
iné rozhodnutia (prerušenie konania, zastavenie konania, obnova konania....)	9 061	
Spolu 	455 349	
Opravné prostriedky
Z dôvodu odstúpenia spisového materiálu z pobočiek bolo potrebné, aby druhostupňový orgán v mnohých prípadoch formou dožiadania zistil presne a úplne skutočný stav veci za účelom vydania správneho rozhodnutia. 
V rámci druhostupňového konania bolo evidovaných 4 550 podaní. Na základe zistenia skutočného stavu bolo vydaných 4 031 rozhodnutí vo veci. Listom bolo riešených 414 podaní. Pre pobočku bolo vypracovaných 251 stanovísk k návrhu na obnovu konania.
Rozhodnutia boli vydané vo veci
•	poistného a penále	2 554 rozhodnutí,
•	pokuty	129 rozhodnutí,
•	vzniku, zániku, prerušenia povinného sociálneho poistenia	1 287 rozhodnutí,
•	iné	61 rozhodnutí,
•	spolu	4 031 rozhodnutí.
V druhostupňovom konaní ústredie rozhodlo o odvolaniach voči rozhodnutiam pobočiek nasledovne:
•	potvrdilo	1 433 rozhodnutí,
•	zmenilo	682 rozhodnutí,
•	zrušilo	73 rozhodnutí,
•	zrušilo a vrátilo na nové prejednanie a rozhodnutie	562 rozhodnutí,
•	zastavilo konanie	112 rozhodnutí,
•	prerušilo konanie	1 089 rozhodnutí,
•	vydalo iné rozhodnutie (obnova konania, a pod,...)	80 rozhodnutí,
•	spolu	4 031 rozhodnutí.
Dôvodom zmeny predmetných rozhodnutí boli najmä formálne nedostatky rozhodnutia.
V 635 prípadoch boli rozhodnutia prvostupňového orgánu zrušené, resp. zrušené a vrátené na nové prejednanie a rozhodnutie najmä z dôvodov nedostatočne zisteného skutočného stavu veci, nesprávneho právneho posúdenia veci, nesprávneho zaúčtovania platieb poistného, alebo úspešného uplatnenia námietky premlčania v celom rozsahu.
V roku 2011 účastníci konania podali 69 žalôb proti rozhodnutiam ústredia, vydaných v odvolacom konaní vo veci  predpísania dlžnej sumy poistného, penále, uloženia pokút a vo veci vzniku, resp. zániku sociálneho poistenia.
V priebehu roku 2011 boli podania voči rozhodnutiam ústredia vybavené nasledovne:
Spôsob riešenia podaní voči rozhodnutiam ústredia	Počet 	
žaloba predložená krajskému súdu spolu s vyjadrením	73	
stanovisko 	28	
rozhodnutie odstúpené  Krajskej prokuratúre v Bratislave na preskúmanie zákonnosti spolu s vyjadrením	9	
ústredie nevyhovelo protestu prokurátora formou rozhodnutia 	3	
rozhodnutie GR o odvolaní voči rozhodnutiam ústredia o povolení, resp. nariadení obnovy konania 	9	
rozhodnutie ústredia o odvolaní voči rozhodnutiu o povolení, resp. nariadení obnovy konania	1	
Spolu 	123	

Krajské súdy preskúmali v roku 2011 zákonnosť 59 rozhodnutí vo veci predpísania dlžnej sumy poistného, zvýšeného poistného, penále, uloženia pokút a vo veci vzniku, resp. zániku sociálneho poistenia s nasledovným výsledkom: v 7 prípadoch rozhodnutie zrušili a vrátili na ďalšie konanie, v 7 prípadoch zastavili konanie (v jednom prípade KS jedným rozsudkom rozhodol o 1 124 rozhodnutiach) a v 45 prípadoch zamietli žalobu (v jednom prípade KS jedným rozsudkom rozhodol o 36 rozhodnutiach).
NS SR preskúmal v roku 2011 zákonnosť 33 rozsudkov krajských súdov vo veciach predpísania dlžnej sumy poistného, penále, uloženia pokút a vo veci vzniku, resp. zániku sociálneho poistenia s nasledovným výsledkom: v 24 prípadoch potvrdil rozsudok krajského súdu, v 5 prípadoch zrušil rozsudok krajského súdu a vec vrátil krajskému súdu na ďalšie konanie, v 2 prípadoch zastavil konanie a v 2 prípadoch zmenil rozsudok krajského súdu.
Po zrušení rozhodnutí ústredia a vrátení veci na ďalšie konanie, bolo vydaných 6 rozhodnutí v zmysle právneho názoru súdu.
Na žiadosť NS SR, resp. krajských súdov bolo odstúpených 32 vyjadrení k odvolaniam žalobcov voči rozsudkom krajských súdov, ktorými bola zamietnutá žaloba o preskúmanie zákonnosti rozhodnutí ústredia, alebo bolo krajským súdom zastavené konanie. 
Poisťovňa podala na NS SR 6 odvolaní voči rozsudkom krajských súdov. Odvolania smerovali voči rozsudkom krajských súdov, ktorými boli rozhodnutia ústredia, prípadne aj rozhodnutia pobočky zrušené a vec vrátená na ďalšie konanie v zmysle právneho názoru súdu. 
Na žiadosť krajských súdov bolo odstúpené 1 vyjadrenie k dovolaniu žalobcu voči rozsudkom NS SR.
C. V. 3. Správa a vymáhanie pohľadávok 
Správa pohľadávok
Pohľadávky podľa § 148 zákona o sociálnom poistení (ďalej len pohľadávky) evidované k 31. decembru 2011 dosiahli výšku 563 760,2 tis. Eur a oproti stavu k 31. decembru 2010 klesli o 259 444,3 tis. Eur. Z celkového stavu pohľadávok predstavujú pohľadávky na poistnom na základe rozhodnutia 394 472,7 tis. Eur (70,0%) a pohľadávky na penále 133 374,5 tis. Eur (23,7%), nepredpísané pohľadávky 21 587,7 tis. Eur (3,8%) a ostatné pohľadávky 14 325,4 tis. Eur (2,5%). V rámci uvedených pohľadávok poisťovňa eviduje k 31. decembru 2011 pohľadávky zo zúčtovania na poistnom z roku 1993 (pohľadávky štátu) v celkovom objeme 27 867,7 tis. Eur (4,9% z celkového objemu pohľadávok) a pohľadávky zo zúčtovania poistného z roku 1994 na zdravotnom fonde v celkovom objeme 6 754,6 tis. Eur (1,2%). Pohľadávky poisťovne na poistnom a príspevkoch na SDS podľa druhov pohľadávok sú uvedené v prílohe 6.
Vývoj pohľadávok poisťovne ovplyvnil aj tvorbu opravných položiek k pohľadávkam, ktoré k 31. decembru 2011 predstavujú sumu 360 683,6 tis. Eur a oproti stavu k 1. januáru 2011  sa znížili o 185 226,2 tis. Eur. (Príloha 7).
Vymáhanie pohľadávok
Z celkovej výšky pohľadávok bolo k 31. decembru 2011 uplatnených niektorým zo sledovaných spôsobov vymáhania 87,9 %. To predstavuje celkovú uplatnenú sumu 472 138,5 tis. Eur. Najväčší objem pohľadávok je uplatnený v exekučnom konaní 366 358,9 tis. Eur.
Štruktúra pohľadávok podľa najvýznamnejších spôsobov vymáhania v tis. Eur. 
Konkurzy konanie	40 460,6	7,2 %	
Vyrovnanie a reštrukturalizácia	10 363,4	1,8 %	
Likvidácia	4 562,2	0,8 %	
Dedičské konanie  	4 525,4	0,8 %	
Exekúcie	366 358,9	65,0 %	
Povolené splátky  dlžných súm	3 797,1	0,7%	
Mandátna správa  	37 408,1	6,6 %	
Iné spôsoby vymáhania	4 662,8	0,8 %	
Okrem vymáhaných pohľadávok eviduje poisťovňa v celkových pohľadávkach
Neuplatnené predpísané pohľadávky  	70 034,0	12,5 %	
Nepredpísané poistné na základe výkazu, prihlášky evidované v účtovníctve (aj pred lehotou splatnosti) 	21 587,7	3,8 %	
Neuplatnené predpísané pohľadávky v objeme 70 034,0 tis. Eur predstavujú pohľadávky, kde bola ukončená mandátna správa, boli ukončené exekučné konania, ukončené súdne výkony rozhodnutia, ukončené alebo zastavené konkurzné konania a zatiaľ neuplatnené právoplatné rozhodnutia.
Stav pohľadávok poisťovne podľa spôsobov vymáhania je uvedený v prílohe 8. 
Mandátna správa
Vymáhanie prostredníctvom mandátnej správy poisťovňa uplatňuje od 17. januára 2007 pričom do 31. decembra 2011 boli celkom za toto obdobie prevedené do mandátnej správy pohľadávky v sume 206 720,3 tis. Eur. V roku 2011 poisťovňa previedla do mandátnej správy pohľadávky v celkovej výške 12 565,5 tis. Eur.
Postupovanie pohľadávok
Štruktúru vymáhaných pohľadávok ako aj ich stav v roku 2011 ovplyvnilo postúpenie pohľadávok v zmysle zákona o sociálnom poistení voči dlžníkom, na ktorých majetok bol vyhlásený konkurz alebo ktoré sú v likvidácii Slovenskej konsolidačnej, a. s. zúčtovaných na príslušných účtoch k 31. decembru 2011 v celkovom objeme 67 521,7 tis. Eur.
Odpisovanie pohľadávok
V roku 2011 poisťovňa odpísala z účtovnej a operatívnej evidencie  pohľadávky v celkovej výške 182 499,7 tis. Eur. Ide najmä o pohľadávky na základe právoplatného uznesenia súdu o výmaze obchodnej spoločnosti z obchodného registra, ak imanie zanikajúcej obchodnej spoločnosti neprechádzalo na jej právneho nástupcu a o pohľadávky, kde bolo právoplatne ukončené dedičské konanie a k uspokojeniu pohľadávky neprišlo ani vymáhaním na dedičoch dlžníka. Odpisovanie takýchto pohľadávok zreálňuje stav pohľadávok poisťovne. 
Okrem uvedeného poisťovňa eviduje na podsúvahových účtoch odpísané pohľadávky v objeme 27 537, 6 tis. Eur. Sú to nevymáhateľné pohľadávky, ktoré vznikli podľa právnych predpisov účinných pred 1. januárom 2004. Na odpísanie boli zaradené podľa § 150 ods. 1 písm. a), b), d) zákona o sociálnom poistení. Odpísaním pohľadávky podľa § 150 zákona pohľadávka nezaniká
V oblasti správy a vymáhania pohľadávok poisťovňa  na základe žiadostí o súčinnosť poskytovala  údaje  z IS v prípadoch, ak to ustanovoval osobitný predpis, napr. orgánom verejnej moci, súdom, daňovým úradom, exekútorom. V roku 2011 bolo vybavených cca 160 tis. žiadostí. Okrem uvedeného bola súdnym exekútorom súčinnosť poskytovaná aj prostredníctvom elektronického poskytovania údajov (EPU) - takýmto spôsobom bolo poskytnutých 900 455 súčinností, čo znamená nárast oproti roku 2010 o 599 916 elektronicky poskytnutých súčinností
C. V. 4. Verejné obstarávanie
Zákazky zadávané postupom
a)	verejná súťaž
•	pobočka Rimavská Sobota – interiérové vybavenie,
•	bezhotovostný nákup PHM prostredníctvom platobných kariet,
•	zabezpečenie stravovania a doplnkového stravovania v bufete pre zamestnancov,
•	Strážna služba pre poisťovňu,
•	poskytovanie štandardnej technickej podpory pre licenčné softvérové produkty Oracle,
•	prekladateľské a tlmočnícke služby,
•	zateplenie pozdĺžnych stien prevádzkovej budovy pobočka Košice,
•	dodávka a montáž technológie vybavenia kuchyne poisťovne.
b)	podprahové zákazky
•	sťahovacie služby na rok 2011;
•	pozáručný servis klimatizačných zariadení;
•	právne služby;
•	ul. Lazaretská, Bratislava – úprava prízemia.
c)	rokovacie konanie bez zverejnenia
•	poskytovanie služieb pre APV ŽoD, APV Pisáreň, EZ AIS, OAS, CDS, eELDP, eUIP, eRLFO;
•	servisná podpora produktov Microsoft Premier Suport.
Pri postupe „rokovacie konanie bez zverejnenia“ boli splnené podmienky v zmysle zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov.
d)	na základe platnej rámcovej dohody
•	realizácia dodávok zariadení VT a tonerov. 
Zákazky s nízkou hodnotou boli ukončené a realizované formou uzatvorenej zmluvy a časť bola ukončená a realizovaná formou objednávky.
Verejné obstarávanie, ktorého realizácia sa neukončila v roku 2011 a pokračuje aj v roku 2012
Zákazky zadávané postupom
a)	verejná súťaž
•	dodávka tonerov, atramentových náplní, farbiacich pások, developerov, tlačových hláv, transportných pásov a optických valcov do kancelárskej a VT,
•	poistenie majetku poisťovne,
•	pozáručný autorizovaný servis zariadení výpočtovej, kancelárskej a telekomunikačnej techniky,
•	pobočka Košice – vybudovanie expozitúry,
•	poskytovanie služieb v oblasti bezpečnosti a ochrany zdravia pri práci a ochrany pred požiarmi,
•	prenájom motorových vozidiel – operatívny lízing.
b.	užšia súťaž
•	dodávka, rozvoz a inštalácia zariadení VT, poskytovanie špecializovaných služieb pre informačno-komunikačné technológie, dodávka licenčného softvérového vybavenia a technickej podpory pre prevádzkované licenčné softvérové vybavenie,
•	implementácia elektronických služieb Centrálneho registra subjektov sociálneho poistenia.
c.	rokovacie konanie bez zverejnenia
•	technická podpora a konzultačné služby pre IS SAP Legacy pre výber poistného.

d.	podprahové zákazky
•	pobočka Topoľčany – vybudovanie expozitúry,
•	pobočka Banská Bystrica – rekonštrukcia výťahu,
•	právny IS.
C. VI. Prevádzková činnosť
C. VI. 1. Investičný rozvoj
Prevádzkovo-technická činnosť – kapitálové výdavky
Pre oblasť stavebných a strojných investícií bol pre rok 2011 rozpisom rozpočtu stanovený objem finančných prostriedkov vo výške 2 591 000 Eur. Skutočné čerpanie za rok 2011 bolo vo výške 585 667 Eur, čo predstavuje plnenie na 22,62 %. Toto čerpanie bolo ovplyvnené priebežným prehodnocovaním investičným zámerov, problémami pri verejnom obstarávaní a presúvaním niektorých naplánovaných akcií na rok 2012.
V položke realizácia stavieb a ich technické zhodnotenie boli v rozpise rozpočtu zohľadnené finančné prostriedky v sume 2 251 000 Eur. Skutočné čerpanie bolo 477 205 Eur, čo predstavuje plnenie na 21,20 %. V roku 2011 boli začaté, resp. dokončené rôzne stavby, zamerané najmä na zlepšenie existujúceho stavebno-technického stavu budov vo vlastníctve poisťovne, zvýšenie ich úžitkových vlastností a dosahovanie úspor v ich prevádzke a spotrebe energií. Boli to napríklad:
•	rekonštrukcia kotolne – ústredie, budova č. 8,
•	rekonštrukcia kuchyne – ústredie, budova č. 10,
•	úprava prízemia a rekonštrukcia výťahu – budova Lazaretská 25,
•	zateplenie pozdĺžnych stien – pobočka Košice (I. etapa),
•	rekonštrukcia výťahu – pobočka Komárno,
•	vyregulovanie kúrenia – pobočka Trebišov.
Pre rok 2011 v rozpise rozpočtu neboli rozpočtované finančné prostriedky na interiérové vybavenie. Skutočné čerpanie bolo 32 727 Eur. Celú túto sumu predstavovalo interiérové vybavenie pre novostavbu prevádzkovej budovy, pobočka Rimavská Sobota.
Rozpis rozpočtu na rok 2011 umožňoval na položke prípravná a projektová dokumentácia preinvestovať objem finančných prostriedkov vo výške 40 000 Eur. Skutočné čerpanie bolo vo výške 75 735 Eur, čo predstavuje plnenie na 189,34 %. Išlo predovšetkým o vypracovanie projektovej dokumentácie pre pripravované a v roku 2011 realizované investičné akcie, resp. akcie, ktoré budú realizované v roku 2012. V tejto položke boli finančné prostriedky vynaložené najmä na vypracovanie projektovej dokumentácie na vybudovanie klientskeho centra na ústredí, stavebné úpravy budovy ústredia na Lazaretskej 25, vybudovanie expozitúry v prevádzkovej budove pobočky Košice a Topoľčany, na rekonštrukciu kotolne pobočky Zvolen a pod.
Nákup prevádzkových strojov, prístrojov, zariadení, techniky a náradia umožňoval rozpis rozpočtu stanovený vo výške 300 000 Eur, bol určený na nákup kuchynskej technológie do rekonštruovaných priestorov kuchyne ústredia. Z tejto položky v roku 2011 nebolo uskutočnené žiadne čerpanie, nakoľko z dôvodov zdĺhavého procesu verejného obstarávania na dodávateľa tohto zariadenia sa platby uskutočnia až v roku 2012.
V rozpise rozpočtu pre rok 2011 neboli zohľadnené žiadne finančné prostriedky na nákup budov, na nákup pozemkov a na nákup dopravných prostriedkov.
C. VI. 2. Bezpečnosť
V oblasti bezpečnosti a ochrany zdravia pri práci bola venovaná zvýšená pozornosť pracovnému prostrediu a pracovným podmienkam. Zrealizované zámery, ako i operatívne úpravy na pracoviskách podstatne vylepšili pracovné prostredie a pracovné podmienky zamestnancov. Zvýšená pozornosť bola venovaná dodržiavaniu zákazu fajčenia vo vyhradených priestoroch zamestnávateľa, používaniu osobných ochranných pracovných prostriedkov (OOPP) a kontrole zákazu požívania alkoholických nápojov, omamných a psychotropných látok.
V roku 2011 došlo na pracoviskách ústredia k 1 pracovnému úrazu a na pracoviskách pobočiek k 4 pracovným úrazom s celkovou dobou práceneschopnosti 321 dní a k 2 nepracovným úrazom. Pri šetreniach pracovných úrazov sa nepreukázalo porušenie predpisov na zaistenie bezpečnosti a ochrany zdravia pri práci. Počas roka nebol zaznamenaný výskyt vzniku choroby z povolania, havária, alebo porucha technických zariadení väčšieho rozsahu, ktorých bezpečnosť a funkčnosť je zaisťovaná pravidelnými odbornými prehliadkami a odbornými skúškami. Osobné ochranné pracovné prostriedky sa poskytovali zamestnancom v súlade s príslušnými predpismi.
Výchova a vzdelávanie v oblasti bezpečnosti a ochrany zdravia pri práci je komplexne zabezpečovaná prostredníctvom vstupných a opakovaných odborných školení u všetkých zamestnancov poisťovne, s výnimkou vedúcich zamestnancov, ktorých výchova a vzdelávanie sa realizuje osobitne vzhľadom na ich potrebu širšieho vedomostného rozhľadu v uvedenej oblasti. V podmienkach poisťovne, ústredie sa vstupného školenia bezpečnosti a ochrany zdravia pri práci zúčastnilo 179 novoprijatých zamestnancov a 236 zamestnancov pracujúcich na dobu určitú (dodávatelia služieb, študenti vykonávajúci absolventskú prax a brigádnici).
V oblasti ochrany pred požiarmi sa venovala pozornosť prevencii. Štátny požiarny dozor ani technik požiarnej ochrany pri kontrolách nezistili závažnejšie nedostatky. Bola vykonaná odborná príprava a preverená činnosť protipožiarnych hliadok poisťovne. Na všetkých objektoch bol vykonaný cvičný požiarny poplach spojený s evakuáciou zamestnancov a osôb prevzatých do starostlivosti. V roku 2011 bol evidovaný v objektoch ústredia jeden požiar. Išlo o požiar služobného motorového vozidla v priestoroch registratúrneho strediska na Hagarovej ulici. V pobočkách neboli evidované žiadne požiare. 
V oblasti hospodárskej mobilizácie poisťovňa v rámci plnenia opatrení hospodárskej mobilizácie vykonáva opatrenia, ktorými sú – krízové plánovanie, ktorého súčasťou je vypracovanie krízového plánu subjektu hospodárskej mobilizácie, organizácia sociálneho zabezpečenia, evidencia ľudských zdrojov pre potreby plnenia pracovných úloh, evidencia vecných prostriedkov na účely vecného plnenia a pracovná povinnosť. V tejto oblasti bola realizovaná v  spolupráci s MPSVR SR a Výskumným ústavom jadrovej energetiky nadstavba špecifického aplikačného programu jednotného IS hospodárskej mobilizácie EPSIS® pre ukladanie pracovnej povinnosti fyzickým osobám.
V oblasti civilnej ochrany bola v mesiaci jún 2011 vykonaná odborná príprava a kurz inštruktorov civilnej ochrany pre zamestnancov pobočiek poverených plnením úloh civilnej ochrany s cieľom získania osvedčenia  odbornej spôsobilosti pre výkon predmetných činností.  Taktiež bola vykonávaná teoretická príprava zamestnancov pobočiek poverených plnením úloh v oblasti civilnej ochrany s cieľom zabezpečenia vyrozumenia poisťovne o vypovedaní vojny, o vyhlásení vojnového stavu, výnimočného stavu, núdzového stavu alebo mimoriadnej situácie na území SR. K mimoriadnej udalosti, ktorá by mala závažné následky, alebo zapríčinila narušenie bezpečnosti a ochrany, v poisťovni nedošlo.
V oblasti ochrany utajovaných skutočností bola agenda zabezpečovaná v zmysle všeobecne záväzných právnych predpisov. V súlade so zákonom č. 215/2004 Z. z. o ochrane utajovaných skutočností a o zmene a doplnení niektorých zákonov v znení neskorších predpisov bola vypracovaná „Ročná správa o kontrole ochrany utajovaných skutočností v pôsobnosti Sociálnej poisťovne za rok 2011“, ktorá bola zaslaná Národnému bezpečnostnému úradu.
Od 1. januára 2012 poisťovňa zabezpečuje ochranu osôb a majetku poisťovne prostredníctvom súkromnej bezpečnostnej služby a taktiež zabezpečenie obsluhy výmeníkových staníc ústredia (Nevädzova 8 a 10) dodávateľským spôsobom.
C. VII. Informačný systém
Priority v oblasti rozvoja a prevádzky IS poisťovne boli rozpracované v rámci strategického dokumentu -  Koncepcia rozvoja informačného systému Sociálnej poisťovne na obdobie rokov 2011 – 2016. Nadväzujúc na tento dokument a stratégiu elektronizácie verejnej správy (eGovernment) Poisťovňa vypracovala Žiadosť o nenávratný finančný príspevok z fondov OPIS na realizáciu projektu Elektronické služby Sociálnej poisťovne.
V kontexte cieľov špecifikovaných Koncepciou rozvoja IS pre rok 2011 boli aktivity sústredené do nasledovných rozhodujúcich aktivít:
•	stabilizácia a rozvoj elektronických služieb,
•	automatizácia výkonu procesov,
•	stabilita, bezpečnosť a spoľahlivosť prevádzky,
•	zapracovanie zmien do prevádzkovaných aplikačných systémov.
Systém elektronických služieb (SES) bol technologicky stabilizovaný a rozšírený pre celoplošné poskytovanie služieb elektronického zberu údajov z MVP a RLFO pre všetkých zamestnávateľov, čo znamená, že v súčasnosti s poisťovňou komunikuje cca. 150 000 zamestnávateľov výhradne elektronicky (zostáva doriešiť cca. 2% zamestnávateľov). Bola vypracovaná analýza možnosti implementácie elektronických služieb pre poskytovateľov zdravotnej starostlivosti na základe ktorej budú v roku 2012 realizované služby pre automatizovanú elektronickú komunikáciu pri úhrade zdravotných výkonom realizovaných poskytovateľmi zdravotnej starostlivosti. 
Cieľ znižovať administratívu a odstraňovať „papiere“ bol v roku 2011 podporený v rámci realizácie procesov centralizácie mzdovej učtárne, elektronického schvaľovania objednávok a faktúr v systéme finančného riadenia (IS FS na báze SAP) a v rámci procesov evidovania dovoleniek a náhradného pracovného voľna v Dochádzkovom systéme. Významnou zmenou v tejto oblasti bola aj reštrukturalizácia technológií pre optimalizáciu tlače dokumentov, pri ktorej sa dosiahla významná úspora kancelárskeho papiera a spotrebovaných tonerov.
Bezpečnosť a spoľahlivosť prevádzky boli riešené v rámci vypracovania Havarijných plánov pre obnovu infraštruktúry po jej výpadku a pre obnovu kritického aplikačného systému 
– výberu poistného po výpadku. Stabilizácia prevádzkovanej infraštruktúry bola podporená dodávkami centrálnych zariadení v zmysle požiadaviek na rastúci výkon a dátové úložisko (servery a disky do diskového poľa).
Zapracovanie zmien v rámci prevádzkovaných aplikačných riešení vyplývalo z požiadaviek definovaných legislatívou a používateľmi. V súvislosti s podporou výkonu dôchodkového poistenia bolo pripravené nové a upravené existujúce APV najmä na
•	zapracovanie opatrenia MPSVR SR č. 497/2010, ktorým sa určuje hodnota aktuálnej dôchodkovej hodnoty na rok 2011, zapracovanie zvýšenia dôchodkov podľa § 82 zákona o sociálnom poistení v prípadoch, ak sa žiadosť o dôchodok spracováva po roku 2010, ako aj opatrenia MPSVR SR č. 131/2011, ktorým sa určuje suma všeobecného vymeriavacieho základu v roku 2010 do APV na určenie sumy dôchodku a vyhotovenie rozhodnutia pre dôchodcu,
•	hromadné zastavenie výplaty dôchodkovo poistených poberateľov predčasného starobného dôchodku (vrátane hromadného zaslania informácie a rozhodnutí), individuálne zastavenie výplaty dôchodkovo poistených poberateľov predčasného starobného dôchodku (vrátane vyčíslenia preplatku a tlače rozhodnutia), individuálne zastavenie výplaty dôchodkovo poistených poberateľov predčasného starobného dôchodku (vrátane vyčíslenia preplatku a tlače rozhodnutia), uvoľnenie výplaty predčasného starobného dôchodku (vrátane zúčtovania preplatku a tlače rozhodnutia) a posúdenie nároku žiadateľa na zvýšenie dôchodku za prácu po priznaní predčasného starobného dôchodku v súvislosti s implementáciou zákona č. 543/2010 Z. z., ktorým sa mení a dopĺňa zákon o sociálnom poistení,
•	vyhotovovanie interných a externých tlačových výstupov o výsledku spracovania podaní dôchodcov, resp. žiadateľov o dôchodok on line u príslušného odborného zamestnanca, čo znamená zníženie nárokov na manipulačné práce a tiež skrátenie doby vybavovania,
•	rozšírenie funkcionality APV na zabezpečenie poukazovania dôchodkových dávok do zahraničia o automatické vyhotovovanie potvrdení o aktuálnej výške dôchodku a potvrdení o výplate za zadaný rok, resp. za zadané obdobie,
•	tvorbu štatistických a iných prehľadov,
•	určenie nároku na vianočný príspevok a sumy vianočného príspevku vrátane spracovania údajov poskytnutých príslušnými úradmi ostatných rezortov, poukázanie vianočného príspevku (realizácia zákona č. 592/2006 Z. z.),
•	hromadné určenie novej sumy dôchodku k 1. januáru 2012 vrátane prípadného zohľadnenia novej sumy exekučnej zrážky, tlač rozhodnutí o zvýšení dôchodkov, na výplatu zvýšených dôchodkov poštou, na účty v bankách, do zariadení sociálnej starostlivosti, ako aj na účty a výplatu v hotovosti do zahraničia, ďalej na určenie sumy doplatku na dôchodku za obdobie od 1. januára 2012 po dátum splatnosti dôchodku v januári 2012 a automatizované poukázanie doplatku (realizácia zvýšenia dôchodkov od 1. januára 2012 podľa § 82 zákona o sociálnom poistení).
V priebehu roku 2011 bola prostredníctvom zhotoviteľa doplnená funkcionalita programového vybavenia na podporu automatizácie spracovania exekučných zrážok, ktorá umožňuje spracovať prípady, kedy platiteľ dôchodkovej dávky nezohľadňuje základnú sumu, vyhotoviť prehľad spracovaní, evidovať prípady s výskytom atypickej pohľadávky, vyhotoviť výstup Zrážková evidencia, zapísať situáciu, keď iný platiteľ mzdy uplatňuje časť základnej sumy uvedenú pevnou sumou a zvyšnú časť základnej sumy uplatňuje poisťovňa.
V roku 2011 boli vykonané hromadné prepočty zrážok na základe zvýšenia životného minima a na základe zvyšovania dôchodkov.
V oblasti informatickej podpory činností vykonávaných poisťovňou v oblasti SDS boli práce v roku 2011 zamerané na
•	implementačné práce súvisiace s novelou zákona o sociálnom poistení a s novelou zákona o starobnom dôchodkovom sporení,
•	optimalizáciu a úpravy aplikácií na generovanie príspevkov a penále,
•	poskytovanie údajov pre potreby zastavenia výplaty predčasného starobného dôchodku,
•	poskytovanie štatistických prehľadov pre poisťovňu, MPSVR SR, MF SR a iné,
•	poskytovanie podkladov a súčinnosť s kontrolnými orgánmi,
•	zabezpečenie poukazovania príspevkov sporiteľom na príslušné účty v jednotlivých DSS,
•	zabezpečenie poskytovania údajov zo systému Elektronického poskytovania údajov (EPU) pre MPSVR SR, MS SR, ÚPSVaR, NIP, ÚDZS, exekútorom, bankám, 
•	vypracovanie analytických podkladov a začatie implementačných prác na aplikácií REF (register elektronických formulárov) s rozšírenou funkcionalitou,
•	vypracovanie analytických podkladov a začatie implementačných prác na informatickej podpore súčinností,
•	zabezpečenie výstupov pre systém SAP.
V oblasti aktivít zameraných na informatickú podporu vecných oblastí bolo v roku 2011
•	APV Regresné náhrady – Evidencia prípadov náhrady škody vzniknutej poisťovne výplatou dávok v dôsledku zavineného protiprávneho konania tretích osôb – bola nasadená do rutinného používania v kanceláriách riaditeľov pobočiek,
•	v IS na evidovanie vybraných druhov pohľadávok EvPohlad bola dopracovaná problematika evidencie preplatkov na dávkach,
•	v APV na automatizované prideľovanie exekučných titulov exekútorom (APEET) bola dopracovaná časť na automatizované zaevidovanie 5 a 15 dňovej lehoty na vybavenie a zrýchlené zaevidovanie 5 dňových exekučných titulov – v APV bola dopracovaná časť pre generovanie dátových podkladov o zaevidovaných exekučných titulov pre potreby hromadnej korešpondencie,
•	do informačného systému poistenia v nezamestnanosti a garančného poistenia (IS PvNGP) modulu PvN bola zapracovaná funkcionalita evidencie a posudzovania žiadostí podľa EU nariadenia 883/2004 a import a export DvN z resp. do štátov EÚ
•	do informačného systému nemocenského poistenia a lekárskej posudkovej činnosti (Aplikačné programové vybavenie SYRIUS) bola dopracovaná funkcionalita správy registratúry úpravou existujúceho modulu písomností pre všetky vstupné formuláre, spracovávané v APV SYRIUS (práceneschopnosť a ostatné žiadosti o nemocenské dávky).
Ostatné činnosti
•	bolo zrealizované operatívne rozšírenie informačnej kancelárie o ďalších 9 agentských miest, čím sa zvýšila dostupnosť a informovanosť klientov poisťovne v nadväznosti na spustenie projektu SES. Boli zrealizované úpravy pracovísk pobočiek v oblasti LAN sietí a telekomunikačnej techniky v lokalitách Rimavská Sobota, Košice, Bardejov, Bánovce N/Bebravou, Nové Mesto, Detva,
•	prebiehali práce spojené s fúziou pobočiek Košice-okolie a Košice (migrácia dát, zmena prístupových práv používateľov, zálohy, súčinnosť pri prácach zhotoviteľov APV),
•	v súlade so zákonom zabezpečila poisťovňa zverejňovanie zmlúv v Centrálnom registri zmlúv vedenom Úradom vlády SR, a zverejňovanie objednávok a faktúr v hodnote vyššej ako 3 000 EUR bez DPH na webstránke poisťovne,
•	v súvislosti s konsolidáciou pracovísk ústredia boli vykonané reinštalácie VT v nadväznosti na plánované presuny pracovísk,
•	v oblasti WAN siete prebehla výmena centrálnych smerovačov za účelom zvýšenia výkonu a priepustnosti dátových prepojení,
•	poisťovňa rozšírila spôsob elektronickej komunikácie so zamestnávateľmi. V rámci nasadzovania prebiehala optimalizácia infraštruktúry a celého prostredia pre APV SES,
•	prebiehala konsolidácia databázových a aplikačných serverov pomocou virtuálnej platformy na AIX a MS Windows operačných systémoch a migrácia databáz na výkonnejšie servery. Bola zrealizovaná konsolidácia systémov dátových skladov (rovnomerné rozloženie logických priestorov, čiastočné oddelenie produkčného prostredia od testovacieho). Prebiehal upgrade operačných systémov, konsolidácia zálohovania, upravené doby uchovania záloh, vytvorenie evakuačných pások,
•	v rámci implementácie bezpapierovej kancelárie sa začalo s prácami na Intranete a v rámci jednotného vystupovania v elektronickej komunikácii, zaviedla jednotnú vizitku (podpis) do programu Outlook.
Záver
Predkladaná správa o činnosti poisťovne za rok 2011 poskytuje súhrnné údaje o činnosti orgánov poisťovne a jej organizačných zložiek a podrobný prehľad o aktuálnom stave poisťovne za rok 2011 v jednotlivých oblastiach výkonu jej činnosti pri aplikácii zákona o sociálnom poistení.